Сирли суз SERENDIPITI - Serendipity\nIf you see invisible... you will reach impossible...\nСирли суз SERENDIPITI\nJan. 12th, 2014 at 6:19 PM\nАжабтовур, шу билан бирга ўта жозибадор бу сўзни аксарият инсонлар эшитмаган бўлса керак: СЕРЕНДИПИТИ. Дарвоқе, луғатдан ҳам излаб тополмайсиз, инглизчадан ташқари, негаки айнан ўшанисида бу сўзни кўп учратиш мумкин.\nХўш, қулоққа деярли чалинмаган бу сирли ва ноёб сўзнинг мазмун-моҳияти нима экан, қизиқаяпсизми?\nҲа-я, сўзнинг ноёблиги яна шундаки, унинг таваллуд айёми бор! Айнан, 1754 йилнинг 28 январида инглиз ёзувчиси Horace Walpole мактубида “Аввалдан режалаштирилмаган ҳаракатлар интихосида қилинган кашфиёт” деган таъриф учрайди.\nСоддалаштириш ниятида ушбу сўзнинг таърифини хазиломуз твит орқали етказгандим:\n@imnturpoeme ...Серендипити!)) Это как если бы вы искали в стоге сена иголку, а нашли хорошенькую... Ваниллочку!)) (Мисоли игна билан қудуқ қазилса-ю, натижада... кўхликкина Игнахоним топилса)) ) https://twitter.com/imnturpoeme/status/420898818797096960\nБу сўзга яна бир таърифни яраштирдим – Бахтли Воқеа.\nОчиғини айтадиган бўлсам, шахсан мени фикримча, ҳаётимиздаги барча воқейликлар ана ўша Серендипити деганлари туфайли содир бўлади!\nШунга қарамай, асосан ушбу сўзни тасодифий илмий кашфиётларга нисбатан қўллашади. Билсангиз керак, деярли барча буюк кашфиётлар бирон фаннинг ривожланиб кетишига сабаб бўлган тасодифлар туфайли дунёга келган. Ана шу тасодиф “серендипити”нинг ўзгинаси. Серендипити – бу кашфиёт қилишга мойиллик, оддий назар билан қараганда илғаб бўлмайдиган ғаройиботларни кўра била олишдир.\nНьютоннинг олмасини эслайсизми? Ишончим комил, ундан аввал неча мингта одам ерга тушаётган олмани кузатган, лекин фақатгина Исаак Ньютон жойида қотиб қолганча, ерга тушган олмани қўлига олиб: “Нега у ерга тушди?” деган савол ташлади. Ваҳоланки, бу оддий олма эди, хаттоки саволнинг ўзи ҳам уч яшар болакайнинг қизиқиб бериши мумкин бўлган савол эди. Оҳир оқибатда эса Бутун олам тортиш кучи Қонунининг кашф этилишига асос бўлолди.\nМенимча, яна бир мисол жуда қизиқарли, у ҳам бўлса – телескопнинг кашф қилиниши. Барчамиз мунажжимлар башоратига қизиқамиз, унга ишониш ёки ишонмаслик – бу бошқа масала. Биласизми, ана шу мунажжимлар башоратининг дунёга келиши ҳам қизиқ бўлган. Дарвоқе, уни мунажжим олимлар ёки телескопни ўйлаб топган Галилей эмас, балки кузнинг бир кунида Галилейнинг ёнига шогирдлик илинжида келган бир номаълум йигитча кашф қилган. Галилей билан суҳбатлашаётган чоғи ёш йигитча Голландияда сотувга чиққан узоқни кўра оладиган дурбинлар ҳақида қизиқиб гапиради. Оптика ва нурлар синилиши қонунини яхши билган Галилей дурбинни қандай ясалишини ва ҳаттоки бундан қандай даромад олиш мумкинлигини дархол тушунган. Ва, шу захоти у бир неча линзани сотиб олиб, хажми голландиянинг оддий дурбинидан 20 баробар ошадиган улкан дурбинни яратади. Аммо, ўйламанг, бу хали Серендипити эмасди! Серендипитининг ҳақиқий мўъжизаси биласизми қачон бошланди? Қачонки у ўз дурбинини оддий қизиқиши туфайли самога қаратганда. Бирин кетин кашфиётлар дунёга кела бошлади: Ойдаги тоғлар, Сатурндаги халқалар, Венерадаги ўзгаришлар, Юпитернинг йўлдоши. Табиийки, Галилей ўзи яратган телескопни бежиз самога қаратмаган, аҳир у ерда чексиз қизиқарли нарсаларни топиш мумкин. Шунга қарамай, сабаб тасодифий бўлган. Ким билади дейсиз, агар 1609 йилнинг кеч кузида Галилейнинг олдига ўша йигитча ташриф буюрмаганда, илм-фан қай бир йўналишда ривожланарди?...\nКейинги серендипитилик воқеа дангаса, такасалтанг ва ишёқмасларга хўп ёқиши мумкин. Гап шундаки, британиялик бактериолог Александр Флемингнинг озодаликни хуш кўрмайдиган ёрдамчиси бўлган ва ўша инсон туфайли бир нечта оламшумул кашфиётлар дунё юзини кўрди. Кунлардан бир кун шамоллаган Флеминг ёрдамчисининг юқсиз Петри идишига тасодифан акса уради. Буни қарангки, олимнинг туфуги теккан бу идиш бир неча кун юқсизлигича қолиб кетади, аммо вақт ўтгач ўша туфук сабабли бактерия йўқ бўлганини билишади. Шу алфозда лизоцимлар (инсон организми ишлаб чиқарадиган антибактериал ферментлар) кашф этилади. Вақт ўтгач, 1928 йили, худди ўша олим Флемингни стафилококк бактерияси жойлашган Петри идишида моғор босган замбуруғларни кўриб қолади. Замбуруғ атрофидаги бактерия тўқималари бузилгани туфайли рангсиз бўлиб қолганди. Флеминг бу актив моддани, бактерия тўқималарини ажрата олди. Бу модда пенициллин эди.\nИшёқмас ёрдамчи туфайли лабораториядаги тартибсизлик дунёдаги илк антибиотик – пенициллиннинг кашф этилишида серендипити бўлишини ким ҳам билибди, дейсиз?! Бунақа мисолларни кўпини эслаш ва хаттоки бахтли тасодиф туфайли севимли инсон билан бўлган илк учрашувни ҳам серендипити, дея таърифлаш мумкин!\nСерендипити – бу наинки бахтли тасодиф ёки муҳим кашфиёт, балки “керакли вақтда керакли ерда бўлиб қолиш”, дегани. Керакли жойга бир неча дақиқага кечикиб бориш, ёки чап эмас, ўнгга кетганимизда ҳаётимиз қай алфозда кечишини билмаймиз, нималар содир бўлиши мумкинлиги биз учун мавхум. Бу ҳақида ўзининг “Сирли нотаниш” асарида Марк Твен маҳорат билан ёзганди.\nДарвоқе, аёлларнинг диққатига, агарда оддий лағмон сотувчисининг ўғли Микимото Япония Самурайининг гўзал қизини севиб қолмаганида, сунъий марварид кашф этилмаган бўларди! Навқирон Микимото қизга уйланиш учун хурматга сазовор бирон иш фаолиятини танлаши лозимлигини тушунарли, айнан шу сабабли марварид сотувчиси бўлган! Йиллар оша у сунъий марваридни парвариш этиш йўлини кашф қилди. Бу кашфиёт наинки севимли ёрига етишишни, балки мислсиз бойлик соҳиби бўлиш имконини ҳам берди!\nХуллас, азизларим, оддийликда ноодатийликни кўришга ўрганинг! Зеро, SERENDIPITI – бу нафақат кўра олиш қобилияти, бу бор–йўғи кўз нуримиз билан илғай олишликдан–да улканроқ холат. Бу кўрганларимизни тахлил қилиш, ўзи ва ўзгалар фойдаси учун ҳаётга тадбиқ этиш. Шундан сўнггина мисли кўрилмаган имкониятларни қўлга киритамиз.\nЯна бир гап билан ҳурсанд қилишим мумкин. Айрим вақт бизлар бахтсизлик, дея ҳисоблаганимиз, кейинчалик, бахтли тасодифнинг ўзгинаси бўлиб чиқади!\nСўзимнинг сўнггида севимли фолловерларимдан бири, Bon ёзган твитни келтираман. Қуйидаги ёзув серендипитининг ўзгинаси! :)\n@istab0n: @imnturpoeme Обычно ездил на нём. Такой длинный и добрый. Однажды утром он опоздал и тем самым спас меня от взорвавшегося автобуса #30 (Одатда ундан йўловчи сифатида фойдаланардим. У узунгина ва ёқимли. Бир кун у жуда кечикиб келди ва шу туфайли ҳаётимни портлаб кетган 30-автобусдан қутқарди) https://twitter.com/istab0n/status/418462074088734721\nМана шу ижобий твит билан чексиз мўъжизаларни дунёга келтира оладиган сирли СЕРЕНДИПИТИ ҳақидаги ҳикоямни ниҳоялайман!\nКамбоджиянинг Сиануквил шахрида жуда чиройли Серенидипити номли сохил жойлашган.\nТаиланднинг Koh Lipe оролида Серенидипити Мехмонхонаси хам бор:\n"Догма" киносида МУЗАларнинг бирини исми Серенидипити эди.\n"В Контакте" ижтимоий тармогида Серенидипити номли клан бор экан.\nАмриконинг кинематографида 2001 йилда "СЕРЕНИДИПИТИ" номли ажойиб кино олинган.\nВа ажойиб эмас ки Серенидипити номли ургатувчи тренинг хам бор экан.\nCurrent Location:Heaven on Earth\n"О светлячках и хьюмидорах"\nlove poetry heart eye\nМила нитич верни любовь\nзолотая осень губин


Мушоракада бошқарув масаласи / Ислом молияси\nHome ШартномаларМудораба\tМушоракада бошқарув масаласи\n03.05.2020 1460 views\nМушораканинг одатий тамойили шуки, бунда ҳар бир шерик мушорака лойиҳаси / корхонаси бошқарувида иштирок этиш ҳуқуқига эга. Шунингдек, томонлар шерикларнинг бирортаси бошқарувда иштирок этишига, бошқаси эса иштирок этмаслигига келишиб олишлари ҳам мумкин.\nҚуйида мушоракага асосланган корхона ёки лойиҳа қандай бошқарилишини батафсил кўриб чиқамиз.\nМушоракага асосланган корхона ёки лойиҳа қуйидагилар томонидан бошқарилиши мумкин:\na) шерикларнинг бири томонидан, бир нечта муайян шериклар томонидан, ёки мушорака шартномасида иштирок этувчи барча шериклар томонидан (бошқарувчи-шерик ёки ишчи-шерик сифатида);\nМисол учун: шерикчиликдаги фаолиятда 5 киши иштирок этаётган бўлса, шу 5 кишининг барчаси ёки биттаси (ёки 2 таси) корхона бошқарувида бевосита иштирок этиши мумкин. Бу ҳолатда бошқарувда иштирок этмаётган шериклар фаол ҳисобланмайди, балки фақат сармоядор бўлади.\nb) шериклар тайинлаган учинчи шахс томонидан (яъни бошқарувчи этиб тайинланган учинчи шахс).\nШериклар корхонани бошқариш учун учинчи шахсни бошқарувчи сифатида ёллашганда, уларнинг ўзлари корхона бошқарувида бевосита иштирок этмайди ва фаол ҳисобланмайди (яъни улар фақат сармоя киритиш билан кифояланишади).\n– Агар барча шериклар бошқарувда қатнашишни истаса, у ҳолда уларнинг ҳар бири бошқа шерикларнинг барча масалаларда (албатта ушбу мушорака доирасида) вакили ҳисобланади ва улардан бирининг мушорака фаолияти давомидаги ҳар қандай иши бошқа шериклар томонидан берилган розилик / ваколат асосида амалга оширилган ҳисобланади.\n– Шериклардан бирининг лойиҳада фаолият олиб боришига тўсқинлик қилувчи шартлар қўйилиши мумкин эмас. Шу билан бирга, агар бошқа шериклар томонидан тегишли ваколат берилган бўлса, шерикларнинг бири корхонанинг фаолияти учун тўлиқ жавобгарлик олиши мумкин.\n– Шериклардан бирининг бошқа шериклар манфаатларига зид фаолият олиб боришга ҳаққи йўқ.\n– Бошқарувчи шерик(лар) ёки тайинланган бошқарувчи ўзларининг нотўғри ёки ғайриқонуний хатти-ҳаракатлари, лоқайдлиги/бепарволиги ёки муайян шартларни бузганлиги натижасида пайдо бўлган зарар учун жавобгар ҳисобланадилар.\nЛоқайдлик (бепарволик) – бу шахс ёки корхона олдидаги мажбуриятларини бажаришда эътиборсизликка йўл қўйилиши бўлиб, бу йўқотиш ёки шикастланиш каби муаммоларга сабаб бўлади. Лоқайдликбу одатда оддий, мулоҳазакор ва эҳтиёткор киши қилмайдиган ишни қилиш ёки маълум бир вазиятда қилиниши керак бўлган ишни қилмасликдир.\nНотўғри / ғайриқонуний хатти-ҳаракатлар – бу қонунга хилоф ёки нотўғри хатти-ҳаракатлардир, масалан ўз мажбуриятларини бажармаслик ҳам шунга киради.\nБитим шартларини бузиш – бу битим иштирокчисининг ўз мажбуриятларини бажармаслиги ёки уни бажаришдан бош тортишидир.\nУчинчи шахснинг бошқарувчи сифатида тайинланиши\nУчинчи шахснинг бошқарувчи сифатида тайинланиши алоҳида\nвакиллик шартномаси (wakalah),\nмеҳнат шартномаси (ijarah al-ashkhas/A’amal) ёки\nишончга асосланган фойдани тақсимлаш шартномаси (mudarabah)\nасосида амалга оширилади. Агар корхонани бошқариш аввал бошдан фойдани тақсимлаш шартномаси доирасида амалга оширилиши кўзда тутилган бўлса, у ҳолда бундай бошқарувчи мудориб сифатида таснифланади ва у фақат олинган фойданинг (агар фойда олинган бўлса) маълум (олдиндан келишилган) қисмигагина эгалик қилади. (Бошқарувдаги шартнома турлари ҳақида мақоланинг кейинги қисмида танишиш мумкин бўлади).\n– Корхона фаолиятида бевосита иштирок этаётган шерикнинг фойдадаги улуши унинг корхонага киритган сармояси нисбатидан ортиқроқ бўлишига йўл қўйилади, яъни у ўз хизматлари учун корхона фойдасидан бошқа шериклардан кўра кўпроқ улуш олишга даъвогарлик қилиши мумкин.\n– Корхона фаолиятида бевосита иштирок этмаётган шериклар эса ўзларининг корхонага киритган сармоялари нисбатидан ортиқроқ фойда олишга даъвогарлик қилолмайдилар.\n– Шериклардан бирини муайян вазифаларни бажариш учун алоҳида шартнома асосида, муайян ҳақ (маош) эвазига тайинлаш мумкин. Бундай қилишидан мақсад шериклик шартномаси шартларига ўзгартириш киритмасдан ёки уни бекор қилмасдан, исталган вақтда унинг вазифасидан четлатиш имконияти бўлиши учундир.\n– Ҳар бир фаол бўлмаган (яъни бошқарувда бевосита иштирок этмайдиган) шерик бирор учинчи шахсни (масалан ҳуқуқшунос ёки ҳисобчи мутахассисни) ўзининг шерикчиликдаги вакили сифатида тайинлаши мумкин. Ушбу вакил корхона ходимларидан бири бўлиши ҳам, ташқаридан жалб қилиниши ҳам мумкин. Мазкур вакил ҳар қандай вақтда корхонанинг ҳисоб-китоблари, шерикчиликка оид қайд ва ёзувларини текширишга, ҳамда шерикчилик манфаатларига мос келмайди деб ҳисоблаган ҳар қандай бошқарув қарорларига қарши чиқиш / эътироз билдириш ҳуқуқига эга.\n– Бошқарувчи шерик ёки бошқарувчи учинчи шахс жорий, молиявий, статистик ва бошқа керакли ҳисоботларни кўриб чиқиш, таҳлил қилиш ва қарор қабул қилиш учун шерикларга тақдим этиш мажбуриятига эга.\n– Мушорака шартномасига ўзгартириш ва қўшимчалар, мазкур шартнома қонуний/ҳуқуқий жиҳатдан кучда бўлган давр мобайнида исталган вақтда киритилиши мумкин. Шартномага киритиладиган ҳар қандай ўзгартиришлар шериклар орасида ўзаро келишилган бўлиши ва шариатга зид бўлмаслиги лозим. Келажакда мушорака шартномасига киритиладиган ўзгариш ва қўшимчалар қайси тартибда амалга оширилиши ва қачон қонуний кучга кириши мушорака шартномасида батафсил ёритилиши мақсадга мувофиқ, чунки бу, шериклар ўртасидаги турли тушунмовчиликларни олдини олади.\n– Ҳар қандай ишнинг ўзига яраша қадр-қиммати, ўзига хос жиҳатлари бор. Шунинг учун, битта шерикнинг иши бошқа шерикнинг ишига нисбатан қадрлироқ / афзалроқ / қиймати баландроқ бўлиши мумкин. Шу сабабли, агар иккита шерик (шерикчиликда) тадбиркорлик фаолияти юритишни истаса, ҳуқуқий жиҳатдан улардан бири иккинчисига нисбатан фойданинг кўпроқ қисмига эгалик қилиши мумкинлигини назарда тутувчи битим тузилишига йўл қўйилади, чунки улардан бирининг тадбиркорлик соҳасидаги малакаси иккинчисиникига қараганда юқори бўлиши, фаолият юритилаётган соҳада билими ва/ёки тажрибаси кўпроқ бўлиши ва шу сабабли ишининг натижаси яхшироқ ва қиймати баландроқ бўлиши мумкин.\nШериклар тенг меҳнат қилишга, фойда тақсимотини эса учдан иккига учдан бир нисбатда (кимгадир кўпроқ, кимгадир эса камроқ) тақсимлашга келишиб, битим тузишлари мумкин, бундан битимга ҳуқуқий жиҳатдан йўл қўйилишининг сабаби, шериклардан бирининг билим ва тажрибаси иккинчисидан кўпроқ бўлиши сабабидан унинг иши қадрлироқ (яъни қиймати баландроқ) бўлиши мумкин.


Главная / Иқтисод / Гўшт нархи қачон арзонлашади?\nМасалан, гўшт нархининг ошиши билан худди шундай вазият юзага келди. Айни пайтда мамлакатимиз бозорларида қорамол гўшти ўртача 45 сўмдан 80 минг сўмгача сотилмоқда. Илгари қўй гўшти нисбатан мол гўштига қараганда қимматроқ бўларди. Ҳозир эса қорамол гўшти нархининг кескин ошиб бориши бу нисбатни йўққа чиқарди. Бу борадаги эътирозлар ҳам ўринли. Сабаби, атиги 1-2 ой олдин қорамол гўшти 50 — 55 минг сўм атрофида харид қилинган. Аслини олганда бу ҳолатга ҳар йили дуч келамиз. Иқтисодий тебранишларнинг қайсидир сабаблари туфайли гўшт маҳсулотининг нархи ошади. Асосий ва муҳим озиқ-овқатлар тури сифатида гўшт нархнинг ошиб кетиши кўплаб норозичиликларни келтириб чиқариши табиий.\nАсосий сабаб нимада?\nДавлатларнинг ижтимоий ҳаётида жамоатчилик фикри муҳим ўрин тутади. Айни вазиятда ҳам нарх-навонинг баландлиги ем хашак нархининг ошиб кетиши, шунингдек, юқори қатламнинг асоссиз ҳаракатларию, қуйи қатлам вакилларининг «чўнтаги»ни эътиборга олмаётгани билан баҳоланмоқда. Хўш, гўшт нархининг кескин кўтарилишига қандай омиллар сабаб бўлмоқда?\nСтатистик маълумотларига кўра, 2020 йил 1 июль ҳолатига Ўзбекистонда аҳоли сонига нисбатан қорамол 36,8 фоизни ташкил этади. Бу эса, 1000 аҳоли жон бошига 368 бош қорамол тўғри келади дегани. Ўзбекистонда саноат йўли билан боқиладиган қорамолларнинг жами 5 фоизини ташкил қилади. Қолган 95 фоизи аҳоли томонидан етиштирилмоқда. Бундан кўриниб турибдики, гўшт маҳсулотларининг асосий қисми аҳоли хонадонлари орқали бозорга чиқади. Бу эса, ўз навбатида, ем-хашак нархлари, об-ҳавонинг ноқулай келиши каби бир қатор табиий омиллар, чорва кредит фоизларининг қимматлиги туфайли бозорда нархларнинг назоратдан чиқишига сабаб бўлади. Хўш, чорва моллари учун берилган кредит неча фоизни ташкил этади? Бу борада жавоб олиш учун Ҳамкорбанк мижозларни қўллаб қувватлаш хизмати билан телефон орқали боғланганимизда чорва моллари учун йилига 20 фоизлик имтиёзли кредит ажратилаётгани, у ҳам бўлса, тўғридан тўғри истеъмолчига эмас, балки таъминотчига ўтказиб берилиши, ҳозирда эса чорва моллари учун кредит ажратилмаётгани ҳақида маълумот олдик.\nБундан келиб чиқадики, чорва моллари бозорда 10 млн сўмни ташкил қилсаю, таъминотчига пул ўтказиш йўли билан тўлов қилганингиз учун чорва молларининг нархи ўз-ўзидан 15-20 млн.га айланиб кетиши ҳеч гап эмас.. Маълумотларга кўра, 2020 йил январь-сентябрь ойларида Ўзбекистонда 1840 минг тонна гўшт ишлаб чиқарилган (2019 йилнинг мос даврига нисбатан 2,2 фоизга кўпроқ) ва 34 минг тонна гўшт импорт қилинган. Худди мана шундай муносабат ва изоҳларни қатор давлат органлари, вилоят ҳокимликлари ҳам бера бошлади. Бироқ, қанча захира, қанча маҳсулот ишлаб чиқарилганидан қатъи назар бу борадаги изоҳлар деярли эшитилмаяпти.\nНархларга чеклов қўйиш ечим бўла оладими?\nБарча иқтисодчиларнинг фикрича, нархларни назорат қилиш, умуман, барча маҳсулот турларига нисбатан ҳам мақбул ечим бўла олмайди. Нархни шароитдан келиб чиқиб бозор белгилаши керак. Яхши ва сифатли маҳсулот хоҳлаган харидор раста остидан барибир ўша қиммат нархни тўлайди. Бундай олди-сотдини чўнтаги кўтармайдиганлар эса сифатсиз маҳсулот билан чорасиз қолади. Бундан бир-икки йил аввал худди шундай гўшт нархи қимматлашуви ва нархларга чеклов ўрнатилиши ортидан бозорга эшак гўштлари ва ўлган мол гўштлари ҳам кириб келганини ҳеч кимга сир эмас. Айтишларича, ҳозирда 60-70 минг сўм чеклови билан чиқарилаётган гўштлар эса асосан сўйилишга мўлжалланган қорамолларни 2-3 ойда биоқўшимчалар билан озиқлантириш ҳисобига тез вазн олиб, сўйилади, аммо гўштнинг асосий қисми ёғ билан қопланган бўлади.\nҚачондир гўшт нархи тушадими?\nМолиявий ҳисоб-китобларда пандемия шароитида молиявий харажатларни ҳисобга олинган ҳолда қайсидир маънода аҳолига нарх-навони назорат қилиш орқали енгилликлар берилиши ўринли. Аммо қишлоқ хўжалиги маҳсулотлари масаласига келганда, айнан, гўшт нархини минималлаштириш кутилган самарани бермаслиги эҳтимоли катта.\nБунда иқтисодий таҳлилларга асосланиб қуйидаги талаб ва таклифларни ўртага ташлаш мумкин:\nчорвачилик учун ажратиладиган кредитлар ва ҳар қандай имтиёзли шартларни назоратда ушлаш;\nчорва моллари етиштиришни саноат миқёсида сифатли даражада ташкиллаштириш;\nнарх назоратини камайтириш, кўзбўямачилик асосида шакллантирилган нархларга чек қўйиш;\nбу борада экспертлар билан доимий таҳлилларни олиб бориш.\nжамиятлари федерацияси Матбуот хизмати мутахассиси\nДата добавления: 04/11/2020 16:21; Просмотров: 434


Бэтмобиль ихтирочиси Жорж Баррис вафот этди\n10:07 / 06.11.2015\n1966 йилда экранларга чиққан Бэтмен телесериали учун Бэтмобиль ихтирочиси ва автомобиллар дизайнери Жорж Баррис 89 ёшида оламдан ўтди. Бу ҳақда унинг ўғли Бретт Баррис фейсбукдаги ўз саҳифасида эълон қилган.\n“Афсус билан шуни маълум қиламанки, отам, кастомайзинг (ғаройиб ва ноёб автомобиллар яратиш) қироли Жорж Баррис осмондаги улкан гаражга йўл олди”, — деб ёзган у.\nБаррис ёшлик пайтлариданоқ автомобиллар яратиш ва уларнинг ташқи кўринишларини ўзгартириш билан шуғулланган. У Иккинчи жаҳон урушидан сўнг Лос-Анжелесга йўл олди ҳамда у ерда машҳурликка эришди. У ўзиннинг шахсий компанияси ҳам ташкил этган эди.


Ҳар нарсани йўқотиш осон, аммо уни қайтариш қийин. Бугунги кунда “оломон маданияти”, “маданият кушандаси”, деб ҳамма жойда айтилиб, ёшларни миллий урф-одат, миллий кийимлар кийишга чақирилмоқда. Аммо йўқотилган маданиятни қайтариб бўлармикан? Дунёни илми билан тебратган уламолар фарзандлари ўзларини ғарбликка ўхшатса, уламолар бешигини тебратган аёллар шарму ҳаёсини унутиб улардан ошиб тушса, эртага буларни йўлга солиб бўлармикин? Ёмонликка ўрганиш осон, ёмонликдан қайтиш қийин. Ёмонликка етишиш осон, халқнинг хизматини қилиб раҳмат, дуо олиш қийин. Ёшликда қилинган хатоларни тузатиш ниҳоятда мушкул кечади.\nДенгиз суви қуриб битса, ундаги балиқлар сувсизликдан ўлса, кимга аччиқ қилинади? Йиллар ўтиб, сув билан денгиз тўлса, ўлган балиқлар ҳаётга қайтармикан? денгизнинг ўлган балиқларга тўлишидан нима фойда?\nЭй азиз фарзанд! Кимлигингни унутма, қўлингдаги имкониятларни қўлдан бой бериб аждодларинг маданиятини қўйиб, ўзгалардан хайрият кутма. Ўзини қадрламаган инсонни ўзгалар қадрлайдими? Ўз тили, маданияти, миллий урф-одати, одоб-ахлоқи, шарму ҳаё, ибосини унутганни ўзга халқ назар-писанд қилармикин? “Ўз қадрига етмаган, ўзгалар қадрига етармиди?” деб маломат тошларининг отилишидан сақлангин.\nҒишт қолипидан кўчганидан сўнг,\nҲаёнинг машъали ўчганидан сўнг,\nЙиллар ўтиб, ҳаё-имон нур таратса,\nФойда борми имонсиз ўлгандан сўнг?\nДенгиз қурибон, қирилса балиқ,\nЎрнини қопласа саҳройи қумлиқ.\nВақт ўтиб, яна денгиз сувга тўлса,\nЎлган балиққа фойда борми аниқ?\n1951 марта ўқилди\nДругие материалы в этой категории: « Бўладиган бола\tЙигитга ялқовлик ярашмас »


05 апрел 2020, Тошкент вақти: 16:07\nЎзбекистонлик блогер Мақсуд Саломов Давлат тест синовлари натижалари эълон қилинганидан сўнг ёзган блогида («Чегара билмас имтиёз») ҳарбий имтиёзга эга бўлган абитуриентлар бундай имтиёзи йўқлардан катта устунликка эга бўлиши, натижада тест синовларида барча саволларга жавоб бера олган абитуриент ҳам бундай имтиёзли абитуриентдан катта фарқ билан ортда қолишини очиқ адолатсизлик сифатида баҳолаган.\nҲарбийларга қўшиб берилган бу йилги имтиёз бошқа шахслар имкониятини қандай чегаралайди?\nБлогер бу саволни ўртага қўяркан, ўзи мана бундай жавоб берган:\nБиринчидан, берилган имтиёз соҳа жиҳатидан чегараланган бўлиши лозим. Соҳа жиҳатидан чегараланганлиги шундан иборатки, ҳарбий хизматни ўтаганларга фақат ҳарбий ОТМларга кириш учун маълум даражада имтиёз берилса, мақсадга мувофиқ бўлади. Ҳарбий хизматни ўтаб, имтиёзни қўлга киритганлар армиядаги захматлари учун қанчалик ҳурматга лойиқ бўлмасин, бу уларни тиббиёт, адабиёт ёки ҳуқуқ каби ақлий меҳнат биринчи даражали ҳисобланадиган соҳаларда ҳеч қандай ақлий имконият билан етиб бўлмас даражадаги имтиёз билан таъминлаш - давлатдаги ақлий меҳнат вакилларини мажбуран бир неча поғона пастга турткилаб ташлашга сабаб бўлади. Агарда ҳарбий имтиёзга эга бўлганлар Ички ишлар академияси, ТВАКУ ёки шунга ўхшаш ўз соҳаси ОТМларигагина имтиёз асосида қабул қилинса, эътирозлар анча камаяди.\nИккинчидан, имтиёзнинг даражаси чекланган бўлиши лозим. Яъни, имтиёзга эга бўлган шахс унга эга бўлмаган шахс имкониятларини бутунлай йўққа чиқариб ташламаслиги керак. Бу йилги тизим эса тўлалигича йўққа чиқарди: ҳарбий имтиёзсиз абитуриент барча саволга жавоб берди, 226,8 тўплади ва у контракт тўлаб ўқишга мажбур. Лекин ҳарбий имтиёзга эга абитуриент 160 балл тўплади, имтиёзи яна 80 балл берди ва жами 240 балл билан бюджетга кирди. Бунда имтиёзсиз бола учун бюджетга кириш имкони назарий жиҳатдан нолга тенг қилиб қўйилди - шафқатсиз даражадаги мантиқсизлик! Имтиёз даражасини шундай белгилаш керакки, у абитуриентга назарий жиҳатдан 226,8 баллдан юқори балл олиб бермаслиги керак. Ахир мавжуд таълим тизимимиздан тўпланиши мумкин бўлган энг юқори балл 226,8 баллку! Бундан ортиғини тақдим қилиш яратиб қўйган таълим тизимида катта бўшлиқни ўз хоҳиши билан пайдо қилишдек гап.\nБош вазир шпаргалка ишлатишга уринган абитуриентнинг топқирлигини "муносиб баҳолади"


“Аждарлар” дастлаб Навоийда “Қизилқум”ни 1:3 ҳисобида мағлуб этган бўлса, 2-турда “Андижон”, 3-турда эса “Сурхон” таслим этилди.\nШундан сўнг тўлиқ уч ойлик карантиндан сўнг 4-тур баҳслари рестарт олганди. “Насаф” рестартни Қаршида “Навбаҳор” жамоасини қабул қилиб, 2:2 ҳисобидаги дуранг қайд этиш билан бошлади.\nЎша турда “Пахтакор”нинг ҳам мағлубиятга учрагани ва “Насаф”нинг турнир пешқадамига айланиб олганини ҳисобга олсак, бу дуранг мухлислар томонидан ғалаба ўрнида қабул қилинди ва барчани бирдек хурсанд этди.\nАммо “Аждарлар”нинг 5-турда “Машъал”, 6-турда мусобақа аутсайдери “Бухоро” билан ҳам дуранг ўйнаши ва еттинчи турда АГМКдан мавсумдаги илк мағлубиятини қабул қилиб олиши мухлисларнинг кайфиятини тушириб юбориш билан бир қаторда жамоанинг турнир жадвалидаги ўрнига ҳам жиддий таъсир этиб, кучли бешликдан ҳам чиқиб кетишига сабаб бўлганди.\nШу боис жамоа аъзолари 8-турда ўз майдонида ўтадиган “Металлург”га қарши баҳсга жиддий эътибор қаратгани табиий. Зеро, бу ўйиндаги натижа жадвалда ёнма-ён турган икки жамоа учун ҳам анча юқорилаб олиш имконини берарди.\nБаҳс ҳам шунга монанд қизғин кураш остида кечди. Ўйиннинг асосий вақтида ҳисоб очилмади. Ҳакам томонидан қўшиб берилган 4 дақиқанинг охирги сонияларига келиб мезбонлар футболчиси Акмал Мозговой Лобановнинг узоқ бурчагини нишонга олди ва ўйиндаги ягона голга муаллифлик қилди.\nШу билан “Насаф”нинг жами очколари сони 15 тага етди ва жамоамиз турнир жадвалида 4-ўринга кўтарилиб олди.


Мардикорлар оқими тўхтамаяпти\nИқтисодий инқироз ҳам Ўзбекистондан Россия ва Қозоғистонга кетаётган меҳнат муҳожирлари оқимини тўхтатиб қола олмаётир.\nНорасмий маълумотларда айтилишича, Россия ва Қозоғистондаги иқтисодий инқирозга қарамай, ҳар куни Ўзбекистонни 2000га яқин меҳнат муҳожирлари тарк этмоқда.\nЎзбекистондан четга иш излаб кетаётган меҳнат муҳожирларининг асосий йўналиши ҳали ҳам Россия ва Қозоғистон бўлиб қолмоқда. Бу мамлакатлар иқтисодиётига таъсир қилаётган молиявий бўҳрон ҳам ўзбек мардикорларини чўчита олмаяпти.\nМосквада ишлаётган меҳнат муҳожири Ҳамидулла аканинг айтишича, ишсизлик туфайли Ўзбекистонга қайтиб кетганлар яна Россияга қайтиб келмоқда:\n- Тўғрисини айтсам, қайтиб келишаяпти. Бу бўҳрон Ўзбекистонда 20 йил олдин бошланган ва бундай бўҳронлар ўзбекистонликларни қўрқита олмайди. Булар ўрганиб қолган, - дейди Ҳамидулла ака.\nҲамидулла ака сўзларига кўра, Ўзбекистонга қайтиб борган меҳнат муҳожирлари яна қийин аҳволга тушиб қолдилар ва яна таваккал қилиб ортларига қайтдилар:\n- Бу ердагининг ярми ҳам йўқ, Ўзбекистонда. Ҳатто ярми эмас, учдан бири ҳам йўқ. Ишнинг ўзи йўқ, Ўзбекистонда. Завод, фабрика бўлмаса, бу ердагидай компания, хусусий майда фирмалар бўламса.\nЁз арафасида Россияда барибир иш кўп бўлади-да. Шунга умид қилиб келишаяпти, булар. Буларда дача қуриш бошланади, хусусий ишлар бошланади, квартираларни ремонт қилиш бошланади.\nРоссия бўҳрон пайтида ўз фуқароларинигина эмас, муҳожирларни ҳам таъминлаб турибди. Масалан, менинг ўзим ҳам оддий бир гастарбайтерман. Ишлаяпман, куним ўтаяпти, бола-чақага ҳам юбориб турибман.\nРоссия учун биринчи навбатда ўзининг халқи. У биринчи навбатда ўз халқи учун қайғуради. Шу халқ қатори биз ҳам шу ерда кун кўраяпмиз, - дейди Ҳамидулла ака.\nФарғоналик Ҳасанжон ака ҳам Россиядан қайтган ўзбек мардикорларининг яна қайтиб кетаётганини айтади:\n- Бизнинг мамлакатда яшаш қийинроқ. Пул топиш қийин. Бизда қонунлар борку, лекин амалда ишламайди-да бу қонунлар.\nЎша юртларда юк ташувчи бўлса ҳам, бозорда бировнинг мевасини сотаётган бўлса ҳам 500-600 доллар топаяпти. Бу бизнинг пулга бир миллион деган гап. Ўзбекистонда бир миллион топиш учун қанча меҳнат қилиш керак, - дейди Ҳасанжон ака.\nУнинг айтишича, ўзбекистонлик мардикорнинг мардикор бозорларида топган пули давлат корхоналарида тўланаётган ойликдан кўп.\n- Ҳозирги кунда мардикорлар 5000 сўмга ишга ёлланмайди. 5000 сўмга аёллар ёлланса керак. Эркаклар 7000 билан 10 мингнинг орасида ҳақ олади. Ҳамма мардикор бозорга чиқиб кетаяпти-да.\nОғир иш қилса ҳам ойига 250 минг, 300 минг сўм топади. Долларда энди бу 150 доллар бўлади. Корхонада ишлай деса, корхоналар ишламайди. Ишлайдигани ҳам 116 минг, 120 минг ойлик беради.\nОдамлар корхоналарда 100 мингга иш бўлса ҳам бориб ишламасдан, мардикорга чиқиб кетаяпти. Заводда ишласангиз, ўзингизнинг чўнтагингиздан ҳам йўлингизга тўлайсиз, ҳам қорнингизни тўйдирасиз, -дейди Ҳасанжон ака.\nЎзбекистонлик полвон Аҳаджон Набиев фикрича, ўзбек расмийлари мамлакатда ишсизлар сони ортиб бораётганидан хабардор. Лекин ҳукумат ишсизликни олдини олиш, янги иш жойларини кўпайтириш ўрнига, аксинча одамларга иш бера оладиган корхоналарни йўқотиб юбормоқда:\n- Фарғона шаҳридаги Чимён деган жойда энг катта товуқчилик фермаси бор эди. Буни вилоятдаги энг каттаси, десам ҳам адашмайман.100 оборот ишлайдиган бу фермада ҳозир 20 ёки 18 оборот қолди.\nҚувасойда ҳам бор эди худди шундай товуқчилик фермаси. Ҳаммаси сотилиб, иншоотлари бузилиб, хусусийлаштирилиб пачоқ бўлди.\nБиров нима қилаяпсан, деб сўрамайди. Бу давлат мулки, бир пайтлар одамлар фойдаланган, сен шуни ривожлантир, деб берган уни. Лекин олганлар уни бузиб, тамом қилиб юборди, - дейди Аҳаджон Набиев.\nНорасмий манбаларга кўра, бугун мамлакатдан ташқарида миллионлаб ўзбекистонлик мардикорлар тирикчилик илинжида дуч келган ҳар қандай ишни қилишга мажбур бўлмоқдалар.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Шароф Шарапов: “Менинг оиламни Йигитали ва Райҳонники билан солиштирманг”\t11:08, 19 май 2016\tСартарош, актёр Шароф Шарапов актриса Гулчеҳра Эшонқулова билан ўтган йили оила қургани ҳақида хабар берган эдик. Яқинда актриса фарзанд кутаётгани маълум бўлди. Шароф ва Гулчеҳранинг ўртасидаги ёш тафовути сабаб, уларни кўпчилик хонанда Райҳон ва актёр Йигитали Мамажонов оиласи билан солиштира бошлашди. Ушбу гапларга Шароф Шаропов ўзининг “Инстаграм”даги саҳифаси орқали жавоб йўллади, деб ёзади “Uz24.uz”. “Қадрли ўзбеклар, яхши ва ёмон одамлар. Барчага тушунганилар учун олдиндан раҳмат. Райҳон ва Йигитали бу - умуман бошқа мавзу, азизларим. Икки турли одамлар ҳаётини солиштирманг ва қораламанг. Агар улар бирга бўлолмаган бўлишса, бу биз ҳам уларнинг хатосини такрорлаймиз, дегани эмас. Улардан ҳам аҳволи танг бўлган миллионта жуфтлар бор, бироқ улар енгилмаганлар ва биргаликда барча тўсиқлардан ўтиб, бахтлидирлар!!! Туганмас муҳаббат ва ҳурмат билан @sharofsharapov ва @guli_sharapova”,—деб ёзиб қолдирди Шароф Шарапов.


hidoyat.uz – “Мовароуннаҳр” нашриётининг сайти - Мўйи муборак мадрасаси\nМўйи муборак мадрасаси\n"Мўйи муборак" мадрасасининг меъморий ечими ҳам ўзгача. Тўғри тўртбурчак ҳовлича уч томонидан ҳужралар билан ўралган, тўртинчи томони эса икки ойнали девор билан тўсилган. Бу девор кўпқиррали олти устунли айвоннинг ҳам орқа девори бўлган. Айвон шифти ва устунлар нафис нақшлар билан безалган. Ҳовлининг ўртасида 7х6 метр ўлчамли қабр бўлиб, устидаги гумбаз ҳужралар томидан кўтариб, виқор билан кўриниб турган.\nМадраса битгач, Мирзо Аҳмад унга собиқ муфтий Эшон Бобохоннинг оталари Абдулмажидхон Эшонни мудир этиб тайинлайди. Мадраса 13 ҳужра ва бир масжиддан иборат бўлиб, икки мударрис - Имомхон Махдум ва Абдулмажидхон Эшон ҳазратлари талабаларга сабоқ беради. Кейинроқ мадраса ҳовличаси ёпиб юборилган. Гумбаз ўрнига ёруғлик тушувчи чордоқ қурилиб, томи тунука билан қопланган. Қабрхона деворлари бузиб ташланган. Ўрнига фақат 7х6х0,45 метр ўлчамли супа сақланиб қолган.\n2007 йил "Мўйи Муборак" мадрасаси қайтадан таъмирланди. Томига янги гумбаз ўрнатилди. Бино ганчкори безакларини машҳур усталар маромига етказиб безашди. Мадраса гумбази ичига Қуръони каримнинг Исро сураси 9-ояти ёзилган.\nЎрта Осиё ва Қозоғистон мусулмонлари диний идораси ташкил қилинган дастлабки йилдаёқ (1943 йил) унинг раиси, муфтий Эшон Бобохон ҳазратлари шахсий кутубхоналаридаги мингдан ортиқ нодир қўлёзма китобини идора кутубхонасига тақдим этди. Таниқли адабиётшунос олим Нодирхон домлани масъул қилиб тайинлади. Нодирхон домла 1943-1970 йиллар оралиғида халқдан сотиб олинган ёки ҳадя сифатида олинган қимматбаҳо қўлёзма ва босма китоблар ҳисобига уни бойитди. "Мўйи Муборак" мадрасаси қайтадан таъмирланиб, 2007 йил музей-кутубхонага айлантирилди.\nКийик терисига ёзилган ҳазрати Усмон мусҳафи "Мўйи муборак" музей-кутубхонасида сақланаётган энг бебаҳо ёдгорлик ҳисобланади. Ҳазрати Усмон даврларида кўчирилган бу мусҳаф узоқ йиллар Самарқанддаги Нодир Девонбеги мадрасасида сақланган. 1869 йилда мусҳаф Петербургга олиб кетилган. 1917 йил Русия мусулмонларининг Уфадаги қароргоҳига келтирилган. Ниҳоят 1924 йили ҳазрати Усмон мусҳафи яна юртимизга олиб келинди. Мусҳаф бир оз муддат Тошкент шаҳридаги "Хожа Аҳрор Валий" масжидида, кейинчалик Ўзбекистон тарихи давлат музейида сақланди. Мусҳаф 1989 йилдан буён Мўйи Муборак мадрасасида сақланмоқда.\nКутубхона хазинасида "Катта Лангар" (Қашқадарё вилояти Лангар қишлоғида сақланган) номи билан машҳур бўлган мусҳафнинг 12 варағи ҳам сақланади. Маҳмуд Замахшарийнинг "Кашшоф" тафсири, Қози Шаҳобиддин Ҳиндистонийнинг "Ал-Бахр ал-мавваж" тафсири ҳам сақланади. Ўзбекистон мусулмонлари идораси кутубхонасида 25 мингдан зиёд қўлёзма, босма асарлар, ноёб диний адабиётлар сақланмокда. Шунингдек, хорижий мамлакатлардан келтирилаётган китоб ва даврий журналлар кутубхонада алоҳида катта мажмуани ташкил этади. 2004 йил Ўзбекистон мусулмонлари идорасининг ташаббуси билан музей-кутубхонада сақланаётган китоблар қайта рўйхатдан ўтказилди.\n2549 марта ўқилган.


11 октябрь, 2020, 23:05\nУ кўп гол уриши керак\nЎзбекистон миллий терма жамоасининг асосий ҳужумчисига айланган Элдор Шомуродов Тошкентда Эрон миллий терма жамоасига қарши ўтказилган учрашувда рақиб дарвозасини ишғол қилди.\nЭлдор мамлакатимиз бош жамоаси сафида 44-учрашувида 21-голини урди.\nМаълумки, Ўзбекистон миллий терма жамоасининг энг зўр тўпурари номини эгаллаб турган Максим Шацких ҳисобида 34 та гол бор. Бу кўрсаткичга эришиш учун Максимга 60 та учрашув керак бўлган.\nКучли учликдаги Миржалол Қосимов эса 66 та ўйинда рақиблар дарвозабонларини 30 марта хафа қилган.\nЭлдор Шомуродов Эрон дарвозасини ишғол қилиш орқали терма жамоамиз тўпурарлари рўйхатида бешинчи ўринга кўтарилиб олди. “Женоа” ҳужумчиси йигирма йил олдин 31 та ўйинда 20 та гол урган Игорь Шквирин ва бу галги йиғинга кела олмаган терма жамоа сардори Одил Аҳмедовни ортда қолдиришга муваффақ бўлди. 103 та ўйинда 20 та гол урган Одил Аҳмедов ҳали юқори савияда ўйин кўрсатаётганини инобатга олиб, унинг тўпурарлик бўйича кўрсаткичлари янада яхшиланишига умид қилсак бўлади.\nБугунги кунда фаолиятини давом эттираётган ўйинчиларимиз орасида Игорь Сергеев тўпурарлар рўйхатини ўзгартириши мумкин. 27 ёшли ҳужумчи 50 та баҳсда 15 та аниқ зарба йўллаган ва Игорь ҳозир ҳам терма жамоага номзодлар рўйхатида ўзига бериладиган имконни кутмоқда.\nКучли ўнликдан 15 та голни ўз ҳисобига ёзиб қўйган Жаъфар Ирисметов ва муҳим учрашувларда жамоамиз ғалабасини таъминлаган 14 та гол соҳиби Улуғбек Бақоев ҳам жой олган.\nШу ўринда, Ўзбекистон миллий терма жамоасининг энг яхши тўпурари бўлиб турган Максим Шацкихнинг рекордини энг қисқа фурсатда янгилаш имконияти фақат Шомуродовда борлигини таъкидлаш керак. Статистика бўйича Элдор гол уриш учун бошқалардан кам вақт сарфламоқда.\nЯна бир муҳим жиҳат шундан иборатки, Элдор Шомуродов клублардан кўра терма жамоада самаралироқ ўйин кўрсатмоқда. 25 ёшли ҳужумчимизнинг фаолиятига назар ташласак, бу яққол намоён бўлади. У “Бунёдкор” таркибида 2015-2017 йиллар давомида жами 66 та ўйинда ўз ҳисобига 18 та гол ёзиб қўйган эди. Шундан сўнг, уч йил мобайнида “Ростов”да барча турнирларда 91 та ўйинда 18 марта дарвозаларга йўл топа олди.\n2015 йилдан бери миллий терма жамоа ҳужумида 44 та ўйинда 21 та гол уришга эришди. Ва сўнгги ўйинларда унинг самарадорлиги кўтарилиб бормоқда. 2022 йилги жаҳон чемпионати ва 2023 йилги Осиё кубоги қўшма саралаш турнирида терма жамоамизнинг 12 та голидан тенг ярмига муаллифлик қилди. Элдор Шомуродов Яман ва Саудия Арабистони дарвозасига бир маротабадан йўл топган бўлса, Сингапур ва Фаластинга қарши ўйинларда дубль қайд этди.\nДемак, Эрон дарвозабони ҳам Элдорнинг зарбаси олдида ожиз қолганини инобатга олсак, “италиялик” ҳужумчимизнинг голли серияси давом этмоқда. Энди навбатдаги голни 12 октябрь куни сафарда Бирлашган Араб Амирликлари билан бўладиган ўртоқлик учрашувида кутиб қоламиз.


Ўзбекистон пахта теримида мажбурий меҳнатдан воз кеча олдими? — Репортажи Ўзбекистон пахта теримида мажбурий меҳнатдан воз кеча олдими? — Репортажи\nГлавная Без рубрики Ўзбекистон пахта теримида мажбурий меҳнатдан воз кеча олдими?\nЎзбекистон пахта теримида мажбурий меҳнатдан воз кеча олдими?\nХалқаро Меҳнат Ташкилоти (ХМТ) мониторинги маълумотларига кўра, жорий йилда пахта йиғим-теримига жалб қилинган Ўзбекистоннинг деярли барча фуқаролари ихтиёрий равишда далаларга чиққанлар ва мамлакат мажбурий меҳнатни йўқ қилиш бўйича барча зарур саъй-ҳаракатларни амалга оширган. Аммо мустақил ҳуқуқ ҳимоячилари эълон қилган хулосалар расмий маълумотларга ўта зид.\nЎтган ўн йилликларда Ўзбекистон етиштирилаётган пахта хомашёсини деярли чоракка қисқартириб, йилига уч миллион тоннадан зиёд пахта ишлаб чиқара бошлади. Бугунги кунда мамлакат пахта толаси ишлаб чиқариш бўйича дунёда олтинчи, пахта экспорти бўйича эса тўртинчи ўринни эгаллайди.\nҲукумат бир неча бор пахта толасини қайта ишлаш, шунингдек сабзавот, дуккакли экинлар, ем-хашак экинлари, интенсив боғ ва узумзорлар етиштириш салоҳиятини ошириб, давлатни пахта боғлиқлигидан озод қилиш ниятларини бир неча бор билдирган.\nНоябрь ойининг охирида давлат раҳбари келгуси уч йил ичида давлатдан пахтадан бутунлай олиб ташлашни ва уни манфаатдор гуруҳларнинг қўлларига топширишни ният қилганини эълон қилди. Унинг фикрига кўра, бу маҳаллий ҳокимият томонидан одамларни пахта теримига мажбурий жалб қилишни тўхтатади.\nҲозирги пайтда Ўзбекистонда мажбурий меҳнат қўлланилган ҳолда пахта йиғилмоқда. Каримов бошчилигида миллионлаб одамлар далага пахта теримига ҳайдалган. Ўқитувчилар, тиббиёт ходимлари, давлат ходимлари. Улар ичида катталар ва болалар ҳам бўлган.\nТеримчилар орасида болалар улуши фақат халқаро ҳамжамият томонидан Ўзбекистон ҳукуматига қаратилган босим туфайли камайиб борди. Бироқ, бу юк катталар зиммасига кўчди. Турли манбаларга кўра, Каримов даврида далаларда теримда қатнашганлар сони беш миллионга етган, мажбурий меҳнат эса давлат сиёсатининг бир қисми бўлган.\nШавкат Мирзиёев ҳокимиятга келганидан кейинги вазият кескин ўзгаргани йўқ. Шу билан бирга, ҳукуматдагилар мамлакатда мажбурий меҳнат борлигини очиқ тан олишгани ва уни бутунлай йўқ қилиш ниятларини эълон қилишгани ҳам олдинга қўйилган катта бир қадам эди.\nБу йил илк маротаба талабалар пахта теримига жалб этилмади ва қўлда терилган “оқ олтин“нинг бир килограмм нархи 1000 сўмга кўтарилди. Баъзи вилоятларда қўшимча тўловлар ҳам киритилди. Қўшимча даромад олиш имконияти ўз навбатида одамларнинг кўпчилигини ўз хоҳишларига кўра пахта майдонларига боришларига сабаб бўлди.\nБироқ, амалга оширилган чоралар етарли эмаслиги кўриниб турибди. Одамлар ҳанузгача далаларга мажбуран олиб кетилмоқда. Бу эса ҳукуматнинг мажбурий меҳнатни йўқ қилиш режалари фақатгина популистик шиорлар бўлиб қолишини ва пахта теримида кенг миқёсли ер ислоҳотини ўтказмасдан режани амалга ошириб бўлмаслигини кўрсатади.\nШикоятлар давом этаверди\nБандлик ва меҳнат муносабатлари вазирлиги томонидан ХМТ билан ҳамкорликда ўтказилган фаол ахборот ташвиқотидан кейин ҳам, пахта терими вақтида мажбурий меҳнатга жалб қилинганлар шикоятлари сони ортаверди. Бандлик ва меҳнат муносабатлари вазирлигининг ишонч телефони ва ишонч-каналига 1949 та мурожаат келиб тушди. Касаба уюшмалари федерацияси томонидан 557та мурожаат кўриб чиқилди ва қайта ишланди. Қонунбузарликлар учун 169 нафар мансабдор шахс ва маҳаллий маъмурият раҳбарлари ишдан бўшатилди, лавозимларидан пасайтирилди ёки жаримага тортилди.\nБу йил биринчи маротаба маҳаллий фаоллар билан мониторинг соҳасида ҳамкорлик йўлга қўйилди. Бандлик ва меҳнат муносабатлари вазирининг ўринбосари Нодирбек Ёқубовнинг сўзларига кўра, бу жуда фойдали ва керакли ҳамкорлик, чунки шу йўл билан муаммони самарали ҳал этиш мумкин.\n“Ҳамкорликдан олдин бизда мажбурий меҳнатга тегишли бўлган 45 та иш бор эди. Бу йил уларнинг сони ошди. Буларнинг барчаси инсон ҳуқуқлари фаоллари, фаол фуқаролар, оммавий ахборот воситалари ва Интернетни бевосита кузатиб бориш орқали эришилган натижалардир “, — деб таъкидлади вазир ўринбосари.\n«Тизимнинг ўзгариши вақт талаб этади»\nХалқаро экспертлар мажбурий меҳнатни бартараф этишда эришилган ютуқларни қайд этдилар. 21 ноябрда ХМТ мутахассислари пахта терими давомида 2018 йилда теримчиларнинг 93% ихтиёрий равишда иштирок этганини қайд этдилар. Ўтган йили бу рақам 87%ни ташкил қилган эди.\nКузатувчилар пахта йиғим-теримига талабалар, ўқитувчилар ва тиббиёт ходимларини мунтазам жалб этилмаганларини айтиб ўтишди. Ҳисоботда қайд этилишича, терилган бир килограмм пахта нархининг ошиши ички миграцияни рағбатлантирди: ўз ҳудудида йиғимни тугатганларидан сўнг, кўплаб пахта терувчи гуруҳлар бошқа жойларда пахта теришни давом эттирдилар.\nШу билан бирга, мутахассислар мажбурий пахта теримига оид ишлар ҳали ҳам давом этаётганини инкор этишмади. ХМТнинг “Учинчи томон мониторинги” лойиҳаси бош техник маслаҳатчиси Йонас Аструпнинг айтишича, бу йил мажбурий меҳнат бир нечта ҳолатларда қайд этилган ва тизимли тарзда қўлланилмаган.\n“Тизимни ўзгартириш вақт талаб этади. Муҳими, мамлакатда сиёсий ирода бор. Лекин биз реалист бўлишимиз керак. Бу оддий муаммо эмас, одамларнинг фикрлаши ўзгариши керак, қишлоқ хўжалиги ҳам ўз навбатда модернизация талаб этади“, — дейди эксперт.\nИнсон ҳуқуқлари ҳимоячилари ўзгаришларни кузатмаяптилар\nШу билан бирга, 2018 йилги пахта терими мониторингида иштирок этган ва ушбу масалада Меҳнат Вазирлиги билан ҳамкорлик қилган Ўзбекистонлик ҳуқуқ ҳимоячилари вазиятни бошқача баҳоладилар.\nЖурналистларга берган интервьюсида таниқли ҳуқуқ ҳимоячиси Елена Урлаева ҳуқуқ ҳимоячилари гуруҳлари бир вилоятдан бошқа вилоятга кўпчиликнинг ҳаракатланганига кўп маротаба гувоҳ бўлган. Унинг сўзларига кўра, ҳокимиятдагилар пахта терувчиларни бир вилоятдан иккинчи вилоятга поезд ва автобусларда кўчиришган. Елена Урлаева ҳақиқий кўнгиллиларни фақат бир марта кўрганини айтди. Шу билан бирга, ҳуқуқ ҳимоячиларининг кўпчилиги пахта теримчиларининг бу йил яхши пул топишганини инкор этмади.\nЎтган йилларда бўлгани каби, мажбурий меҳнат амалиётининг мунтазам ва кенг тарқалганлигини, Лондон университетининг Шарқ ва Африка тадқиқотлари институти доценти Алишер Илҳомов ҳам қайд этди. Унинг сўзларига кўра, ХМТ ҳисоботида акс этган мажбурий меҳнат тўғрисидаги Ўзбекистондаги вазиятнинг бу тарзда акс этиши инсон ҳуқуқлари ҳимоячилари, экспертлар ва академиклар учун катта ташвиш уйғотмоқда.\n“Пахта секторида, фермерлар ва маҳаллий ҳокимият органлари учун мажбурий бўлган буйруқ-назорат тизими ҳали ҳам сақланиб қолинган. Вилоятлар ва вилоятлар ҳокимликлари пахта етказиб бериш бўйича режалаштирилган вазифаларни амалга ошириш учун шахсан жавобгар бўлмоқда. Ва бу тизим муқаррар равишда катта ҳажмдаги мажбурий меҳнатни жалб қилиш зарурлигини сақлаб қолади. ХМТнинг “изланишлари“ Ўзбекистонда пахта соҳасининг ушбу сиёсий иқтисодни тўлиқ эътибордан четда қолдирмоқда “, — дейди Илҳомов.\nМавзуга кўра: Ўзбек пахтасини бойкот қилиш тугамади\nБаъзи экспертларнинг фикрича, Ўзбекистонда пахта кампаниясига берилган баҳоларда вужудга келаётган келишмовчиликларнинг бир нечта сабаблари бўлиши мумкин. Уларнинг бири мониторинг методологияси. Унинг нозикликлари ҳақида авваллари ХМТ билан ҳамкорлик қилган, Cotton Campaign мутахассиси Андрей Мрост журналистларга берган интервьюсида гапириб берди.\nУнинг фикрига кўра, ХМТнинг мониторингидаги асосий стратегик хато – бу мониторинг фокусини давлат тизими даражасидаги болалар ва мажбурий меҳнатнинг оддий болалар ва мажбурий меҳнатга алмаштирилгани.\n“ХМТ кузатувчилари, бошиданоқ давлат мажбурий меҳнатни йўқ қилишни истаётганини ва бунда давлатга ёрдам бериш кераклигини таъкидлаган ҳолда, Ўзбекистон бўйлаб минглаб километрларни босиб даладаги, ҳукумат қўрқувга солган, болаларни қидиришди ва уларни пахта теримига ким жўнатганини аниқламоқчи бўлишди”, — дейди эксперт.\nХМТ ўз хулосаларини жалб қилинган консултантлар томонидан олиб борилган сўров натижаларидан ҳосил қилади. Алишер Илҳомовнинг сўзларига кўра, авторитар давлатда сиёсий жиҳатдан оғриқли мавзулар бўйича олиб борилган тадқиқотларнинг ҳаққонийлиги даргумон.\n“Тадқиқотчи маълумотларни борича ўрганиб чиқса ва ўз ишини ҳаққоний бажарса ҳам, унинг изланишидаги сўров натижалари сўровчиларнинг сиёсатга ёки давлат сиёсати билан боғлиқ масалаларга бўлган жавобларининг, турли сабабларга кўра, кутилганлиги туфайли ҳақиқатни акс эттирмайди. Мажбурий меҳнат эса сиёсий жиҳатдан ўта нозик бўлган мавзулардан биридир“, — дейди у.\nХалқаро ташкилотлар мониторинги давомида ҳар йили далага мажбурлаб теримчиларни ҳайдаган мансабдор шахслар олдида, теримчилардан улар ўз ихтиёрларига кўра ёки мажбурий тарзда пахта теримига борганликлари ҳақида савол берилади. Ишларини йўқотишдан қўрқиб, улар, албатта, ихтиёрий равишда деб жавоб беришади.\nИлҳомовнинг фикрича, Ўзбекистон шароитида сифатли тадқиқот услубини қўллаш янада самаралироқ бўлиши мумкин: тадқиқот учун танланган гуруҳлар орасида интерактив чуқур интервьюлар. Ўшанда натижалар ҳам бошқача бўлар эди.\nҲамма ўз мақсадига эришди\nМутахассислар ХМТ Котибиятининг Ўзбекистон билан яқин ҳамкорлик ўрнатиш истагини рад этмайди. Ушбу яқинлашув стратегияси пахта теримини кузатишда бундай қарама-қаршиликлар юзага келганини яна бир сабаби бўлиши мумкин.\n“Ўзбекистонда ваколатхона очиш ва Ўзбекистон ҳукумати билан ҳамкорлик ва мулоқот ўрнатиш имконига эга бўлиш учун ХМТ Котибияти мамлакатдаги вазиятни баҳолашда бир муросага келиш кераклигини англаб етди“, — дейди Илҳомов.\nХМТ миссиясининг бу масала бўйича ҳисоботида эксперт халқаро стандартларга жавоб берадиган илмий жиҳатдан объектив ва ҳалол тадқиқотлар эмас, балки дипломатик акция сифатида қараш кераклигини айтиб ўтади.\nХалқаро ташкилотларнинг ҳаракатини, эксперт Андрей Мрост, асосан, Ўзбекистон ҳукумати, ХМТ ва Жаҳон банки иштирокидаги келишув деб ҳисоблайди, чунки Жаҳон банки ХМТ лойиҳаси Учинчи томон мониторинги ҳисоботининг буюртмачиси. Ўз интервьюсида у тўғридан-тўғри қизиқишлар тўқнашувини кўрсатмоқда. Унинг фикрига кўра, Жаҳон банки Ўзбекистонда амалга оширилаётган лойиҳалар бунинг асосий сабаби. Ўзбекистон болалар ва мажбурий меҳнатдан фойдаланишини тан олиш билан баъзи муаммолар пайдо бўлиши мумкин эди.\nХМТнинг ижобий хулосалари Ўзбекистон учун фойдали. Давлат халқаро изоляциядан чиқиб, пахта ва тўқимачилик жаҳон бозорларини очишга ҳаракат қилмоқда. Шу билан бирга, Алишер Илҳомовнинг фикрича, мамлакат тўлиқ нархни тўлашга, яъни қишлоқ хўжалиги секторини ислоҳ қилиш учун ҳали тайёр эмас.\nБир сўз билан айтганда, Ўзбекистон ўйин майдонига айланди, у ерда келишилган ўйинлар якунланди ва ўйинни бой берганлар ҳали аниқланмади. Ҳар бир жамоа ўз совринини қўлга киритди ва барча иштирокчилар натижадан мамнун бўлишди. Фақат, томошабинлар бундан мустасно. Улар адолатли ўйин ва ҳалол ютуқларни кутишган эди.


ЎзА - Пул бўлса, "чангалда шўрва"...ми?\n09.09.2018 10:00 Чоп этиш версияси\nПул бўлса, "чангалда шўрва"...ми?\nРивоят қилишларича бир йигит ўн йил уриниб, бир неча қадам наридан туриб отиб, игнадан ип ўтказиш маҳоратини эгаллабди. Кунларнинг бирида ўз ҳунари билан мақтаниб, буни шоҳга намойиш этишга журъат этибди. Шоҳ эса бундан ҳайратланиб, хазинабонга йигитнинг ушбу ҳунари учун унга эллик тилла беришини, жаллодга эса йигитнинг айни шу ҳунари учун эллик дарра уришни буюрибди. Шоҳнинг бундай муносабатидан ҳайратланган йигит бу ишнинг сабабини сўраганида шоҳ: “Сен ҳозир ўн йил умрингни сарфлаб, ҳеч ким қилолмайдиган ишни қилганингдан ҳайратландим ва эллик тиллага лойиқ билдим. Лекин бу эллик тиллага лойиқ иш учун умрингнинг шунча йилини сарфлабсан-у бунинг ҳеч кимга фойдаси йўқлигини англамабсан, бундан ғазабландим ва эллик дарра уришга буюрдим”, деган экан...\nДарҳақиқат, бугун ҳаёт ташвишлари билан банд бўлмаган кишини учратиш қийин. Ташвишлар эса аксар ҳолларда моддий манфаатлар билан боғлиқ бўлиши мумкин. Манфаатларимизни таъминлаётган касбимиз эллик тилла топа олишини эмас, атрофдагиларга қай йўсинда фойда бераётгани ва эллик даррага лойиқ бўлиб қолмаслиги хусусида фикр юритганмисиз?\nБИР ЎРАМ ПУЛ ТОПИБ ОЛСАМ...\nКиши табиати баъзан шундай кайфиятга келадики, ўзи сурган хаёлларга беихтиёр қул бўлиб қолади. Масалан, дейсизми? Айтайлик, йўлда кета туриб бир ўрам пул топиб олдингиз ёки қимматбаҳо тилла тақинчоқ. Хўш, сиз ундан қанчалик қувонишингизни баҳолай оласизми? Кимники деб сўраш одобини-ку биласиз, лекин баъзан буни эсламасликка уриниб, секин атрофга мўралаб, кетишда тушадиганлар ҳам йўқ эмас. Тўғри-да, ҳозир кимники деб сўрашга ҳам ҳаймиқади киши. Бозордан топиб олсангиз, бир даста пулни кўтариб кимники деб кўринг-чи... Ажабмас, “эгалари” чиқиши. Аммо ҳақиқий эгасига ҳам шубҳа билан қараб қолишингиз ҳам мумкин.\nБундай пайтда қўлингиздан охирги келадиган иш аввало “Одамлар инсофли, топиб олса, олиб келиб беради”, дейсиз. Бироз вақт ўтгач, “Ким топган бўлса ҳам, инсоф ўзига берсин”, дейсиз. Топилмагач эса “Бош, кўзимдан...”, дейсиз. Буюмни эгасига қайтаришни ўйлайдиган кишилар қанчалик кам учраса, йўқотган буюмини қайтариб олиб келишини истайдиганлар шунчалик кўп.\nҚАЛБИМГА НАЗАР ҚИЛДИМ...\nРивоятларга кўра ҳазрати Хожа Аҳрор валийга савдо карвон йўлда кела туриб, қароқчиларга дуч келгани ҳақида хабар беришади. Валий ҳазратлари босиқлик билан “Худога шукр!” деб жавоб қилибди. Бироз вақ ўтиб, хабарчи Ҳазратга “Қароқчи урган карвон сизники эмас экан”, деганида Хожа Аҳрор яна босиқлик билан “Худога шукр!” деб қўйган экан. Валийнинг жавобидан таажжубланган хабарчи бундай жавоб беришининг сабабини сўраганида, у киши: “Аввалига карвонингизни қароқчи урди”, деганингизга қалбимга назар солдим, қалбим кетган мол учун қайғурмади. Демак, молу давлатга ҳирс қўймабман “Худога шукр!” дедим.\nКейин келиб қароқчи олган карвон сизники эмас деганингизда, яна қалбимга назар қилдим, қалбим омон қолган мол учун қувонмади, молу дунёга ҳирсим йўқлиги тасдиғини кўрдим ва “Худога шукр!” дедим”, дея жавоб берган экан.\nКЎП ПУЛ ТОПА ОЛГАН КИШИ АҚЛЛИ ЭМАС...\nНемис халқида бир мақол бор: “Кўп пул топа олган киши ақлли эмас, уни тўғри сарфлай олган киши ақллидир”. Ҳеч эътибор қилганмисиз? Аксарият бадавлат кишилар қанча пул сарфласа ҳам зориқишмайди, аксарият ночор кишилар эса қанча иқтисод қилишса ҳам бойиб кетиши қийин бўлади. Пулдан муҳим нарсалар кўп, лекин пулсиз иложи йўқ, деган фикрларни инкор этмаймиз. Аммо барчасидан улуғ неъмат — хотиржамлик ва саломатликдир.\nБойликни хотиржамлик ва саломатлик манбаига ҳам таъсири бор-ку, дейишингиз мумкин. Албатта ушбу ҳақиқат ҳар кимнинг вазиятига қараб ўзгариб боради.\nОдамзод қўлига мол дунё келиб, иши юришиб турса, хурсанд, хотиржам бўлади. “Омадим келди, Худо мени суйгани учун мол-дунёни беҳисоб бериб қўйди”, дея хаёл суради. Гўё соғлигида ҳам камчилик йўқдек хурсанд бўлади. Бундай ҳол токи у зориқишсиз яшашга ўрганмагунича давом этиши мумкин. Чунки иккинчи синовга дуч келишини унутган киши бу ҳолатни синов эмас, омадсизлик деб қабул қилади.\nПули камайиб қолса, ёки мол-дунё келиши тўхтаса, тушкунликка тушиб, ваҳима босади: “Худога қайсидир ишим ёқмаган, шунинг учун мени бойликдан қисиб қўйди, ризқимни камайтириб қўйди”, деб ўйлаб қолади киши.\nКейин эса “Ётиб еганга тоғ ҳам чидамас экан”, деган фикрга ҳам боради. Аммо маблағи тўкис пайтида “Кимдир чув туширса-чи, алдаб кетса-чи, зўрлик билан тортиб олса-чи?” деган хавф-хатарда яшаб юрганлар ҳам бор. Ҳаттоки ўзи тўплаган бойлигини ишончли деб жамғарма сифатида банкларда сақлаётган бўлса ҳам баъзан ушбу пулларнинг ишончли сақланишига шубҳа билан қарай бошлайди.\nДемак, бойлик бизнинг фикру хаёлларимизни ўзгартиришига изн бериб қўйсак, унинг оқибатини хайрли деб бўлмайди.\nХуллас, булар бадавлат кишининг ҳаловатини ўғирлаб, оромидан маҳрум қиладиган, сочидаги оқларни кўпайтирадиган муаммоларнинг бир улуши бўлиб, шу ўйлар таъсирида жазавага тушиши ҳам мумкин. Инсон бойлик билан ҳеч қачон руҳий хотиржамликни ҳам, соғликни ҳам, ҳаттоки чангалда шўрвани ҳам тутиб туролмас экан.


Францияда коррупцияга қарши ишлар бўйича терговчилар Airbus бош директори Том Эндерс ва компаниянинг яна уч топ-менежерини Қозоғистонга 2010 йилда сунъий йўлдошларни сотиш бўйича иш юзасидан гувоҳлар сифатида сўроқ қилишди. Бу ҳақда Reuters хабар бермоқда.\nЭндерс ва компания директорлар кенгаши раиси Дени Ранке Париж яқинидаги Нантерда октябрь бошида сўроқ қилинган, деб хабар бермоқда France Inter ҳамда Der Spiegel нашри.\nРасмийлар сунъий йўлдошларнинг сотилиши билан боғлиқ шубҳали тўлов масаласини суриштирувдан ўтказмоқда, деб хабар берди Mediapart. Таъкидланишича, Эндерс ва компаниянинг бошқа раҳбарлари унга алоқадорликда гумон қилинмаяпти.\n«Биз фақат шуни айтишимиз мумкинки, ҳукумат билан бу масалада ҳамкорлик қилмоқдамиз», - дея айтиб ўтди Airbus матбуот котиби.


Шавкат Мирзиёев: Биз Алишер Усмоновдек ватандошларимиз билан ғурурланишимиз керак (видео) / Ўзбекистон янгиликлари, энг сўнгги хабарлар\nСИЁСАТ 0 Шархлар 1313 кўрилди\nШавкат Мирзиёев: Биз Алишер Усмоновдек ватандошларимиз билан ғурурланишимиз керак (видео)\nмар 04 / 2019\nРоссиялик миллиардер, USM Holdings асосчиси Алишер Усмонов «Обод қишлоқ» ва «Обод маҳалла» дастурлари учун 50 миллион доллар хайрия қилди. Президент бу ҳақда Наманганда бўлиб ўтган фаоллар йиғилишида маълум қилгани ҳақида аввалроқ хабар берилган эди. Куни кеча эса "Ўзбекистон 24" телеканали орқали бу ҳақда лавҳа берилди, деб ёзмоқда “Дарё”.\n“Обод қишлоқ” ва “Обод маҳалла” дастурлари бўйича Алишер Усмонов менга бир таклиф қилдиларки, “Агар сиз рухсат берсангиз, ўртоқ Президент, 50 миллион долларни “Обод қишлоқ” бўйича Наманган вилоятига берсам, сиз шуни қандай қабул қиласиз?”. Мен айтдимки, бу пулларни ҳар бир туманга 20—25 миллиард сўмдан биз тарқатмоқчимиз. Бу пуллар, очиғини айтсам, Тошкентга тушди. Бу ваъда эмас, нақд пулни юборди”, — деб айтган Шавкат Мирзиёев.\nПрезидент ноёб лойиҳа сифатида Наманган шаҳрида Алишер Усмонов номи билан халқаро бизнес-марказ ва бизнес-мактаб очишни таклиф қилди.\n“Биз бунақа ватандошларимиз билан ғурурланишимиз керак. Тадбиркорлик деяпмиз. Ҳамма ҳам тадбиркор бўлавермайди. Ўқитиш керак, сир-асрорини ўргатиш керак. Наманганда туғилиб, дунёга таниқли тадбиркор бўлиш — бу Наманган ҳавоси, Наманган суви, Наманган халқининг катта эҳтироми ва меҳнатининг натижаси бўлса керак. Наманган ёшларини тарбия қилсангиз, Наманган халқига бутун умр замин ва эсдалик бўлади”, — дея таъкидлаган Ўзбекистон Президенти\nДавлат раҳбари, шунингдек, тоғли Нанай қишлоғида санатор-соғломлаштириш мажмуаси қуриш қарори берилганини ҳам маълум қилган. Нанайда рекреацион зона ташкил этиш ҳақида Президент 2018 йил май ойида Наманганга ташриф буюрганида ҳам гапирган эди.\nАлишер Усмонов Россиянинг энг катта таъсирга эга мусулмонлари рўйхатидан жой олди


Анас ибн Шарийқ исмли бир мунофиқ сабаб нозил бўлган оятлар\n09:00 / 10 июнь 535 pdf Ўқиш режими + -\n– Сиёсатчи бўлгани ҳолда вафодорлик ҳақида гапирмоқда.\n– Йўлбошчи бўлгани ҳолда ватанпарварлик ҳақида гапирмоқда.\n– Иймоний бўлгани ҳолда инсонпарварлик ҳақида гапирмоқда.\n– Матбуот соҳасида бўлгани ҳолда ростгўйлик ҳақида гапирмоқда.\n– Тарих соҳасида бўлгани ҳолда нохолислик ҳақида гапирмоқда.\n– Шаҳват ва лаззатларга ғарқ бўлгани ҳолда очлик ва зоҳидлик ҳақида гапирмоқда.\n– Кескин йўналиш (радикал кайфият)да бўлгани ҳолда васатийлик, мўътадиллик ҳақида гапирмоқда.\n– Ўғри ва талончи бўлгани ҳолда омонатдорлик ҳақида гапирмоқда.\n– Босқинчиликка қўл ургани ҳолда тинчлик ҳақида бонг урмоқда.\n– Ташқи кўриниш, чиройга ружу қўйгани ҳолда муҳаббат ҳақида гапиради.\n– Ахлоқан тубан бўлгани ҳолда маданият ҳақида бонг урмоқда.\n– Ўзи бузуқ бўлгани ҳолда шарм-ҳаё ва иффат ҳақида гапирмоқда.\nАллоҳ таоло Қуръони Каримда: «(Эй Муҳаммад алайҳиссалом), одамлар орасида шундай кимсалар борки, унинг ҳаёти дунё ҳақида гапирган гапи сизга қизиқ туюлади. Ва ўзи (исломга) ашаддий хусуматчи бўлган ҳолида дилидаги «иймонига» Аллоҳни гувоҳ келтиради. (Олдингиздан) кетганида эса ерда бузғунчилик, экин ва наслларни ҳалок қилиш учун югуриб елиб юради. Аллоҳ эса бузғунчилик-фасодни севмайди. Қачон унга: «Аллоҳдан қўрққин», дейилса, уни кибру ҳавоси гуноҳга тортади – етаклайди. Унга жаҳаннам бас келар. Нақадар ёмон жой-а!», деб марҳамат қилган. (Бақара сураси, 204-206-оятлар)\nИзоҳ: Юқоридаги уч оят Анас ибн Шарийқ исмли бир мунофиқ ҳақида нозил бўлгандир. У пайғамбар алайҳиссаломнинг ҳузурларига келиб, ўзининг ҳақиқий мўмин эканлиги ҳақида ёлғон қасамлар ичиш билан пайғамбар алайҳиссаломнинг кўнгилларини ўзига хайрихоҳ қилишга уринганида, мазкур оятлар билан Аллоҳ таоло ўз пайғамбарини огоҳлантиради ва у мунофиқнинг мўминларга етказаётган зиёнларини элга ошкор қилади.\n«Любляна» масжиди Словенияда биринчи ва ягонадир\n19:33 / 09 июнь 690\n12:30 / 10 июнь 1459\n1991 15:02 / 13.07.2019\nҲар гуноҳнинг ўнта ёмонлиги\n1. Қачонки, банда бирор гуноҳ қилса, Аллоҳ таолони ғазаблантиради. Аллоҳ таоло ғазабини ишлатишга қодир Зотдир.2. Гуноҳ қилувчи малъун шайтонни хурсанд қилади.3. давоми...\n890 11:30 / 28 май\n2366 21:35 / 12.02.2019\n2076 13:10 / 28.02.2019


Сайловга Республика бюджетидан қанча маблағ сарфланади? - zarnews.uz\nАмалдаги тартибга мувофиқ сайловларга тайёргарлик кўриш ва уларни ўтказиш билан боғлиқ харажатларни молиялаштириш давлат бюджети маблағлари ҳисобидан қопланади.\nЖорий йил 22 декабрь куни бўлиб ўтадиган Олий Мажлис Қонунчилик палатаси ва маҳаллий кенгашларга бўлиб ўтадиган сайловларга тайёргарлик кўриш ва ўтказиш билан боғлиқ жараёнларга Республика бюджетидан 230 миллиард 549 миллион сўм маблағ ажратилиши режалаштирилган.\nЖумладан, Олий Мажлис Қонунчилик палатаси сайловларига тайёргарлик кўриш ва ўтказиш билан боғлиқ харажатлар учун ҳудудий округ ва участка сайлов комиссияларига 96 миллиард 807 миллион сўм маблағ сарфланади.\nҚайд этиш лозимки, олдинги парламент ва маҳаллий кенгашларга сайловларда фақатгина Олий Мажлис Қонунчилик палатасига кўрсатилган номзодларнинг сайловолди ташвиқоти учун маблағ ажратилган. Жорий йилда эса маҳаллий кенгашларга кўрсатилган номзодлар учун ҳам сайловолди ташвиқоти даврида тенгликни таъминлаш мақсадида номзодларнинг барчасига бюджетдан маблағ ажратилади.\nБундан ташқари, сайлов комиссияларининг қарорига биноан комиссия аъзолари сайлов жараёнлари вақтида асосий иш жойидаги ишлаб чиқариш ва хизмат вазифаларидан озод этилади. Ўз навбатида, сайлов учун ажратилган маблағлар ҳисобидан ўртача ойлик иш ҳақи сақланган ҳолда иш ҳақи тўловлари амалга оширилади.\nСайлов жараёнларида доимий иш жойига эга бўлмаган ёки пенсионер комиссия аъзоларига, пенсионерларга харажатлар сметасида режалаштирилган маблағлар доирасида ўртача иш ҳақи тўловлари амалга оширилади.\nвилоят сайлов комиссияси котиби.\nТеглар: сайлов Республика бюджети\n3 ойлик боласини 3 хонали уйга алмаштиришга уринган “какку” она ва “даллол” бобо қўлга олинди


Липоевая кислота – medu.uz – Дорилар ҳақида маълумотлар ўзбек тилида\nHome Йўриқномалар Липоевая кислота\nПрепаратнинг савдо номи: Липоевая кислота\nТаъсир этувчи модда (ХПН): тиоктат кислотаси\nФаол модда: липоат кислотаси (тиоктат кислотаси) – 12 мг ёки 25 мг,\nТаблетка ядросининг ёрдамчи моддалари: қанд (сахароза) – 52,917 мг ёки 105,22 мг, глюкоза (декстроза) – 21,3 мг ёки 41,7 мг, картошка крахмали – 10,1 мг ёки 20,7 мг, кальций стеарати 1-сувли (кальций стеарати моногидрати) – 0,5 мг ёки 1,0 мг, стеарин кислотаси – 0,5 мг ёки 1,0 мг, тальк (магний гидросиликати) – 2,5 мг ёки 5,0 мг.\nҚобиқнинг ёрдамчи моддалари: аэросил (коллоид кремний диоксиди) – 0,77 мг ёки 1,08 мг, асалари муми – 0,021 мг ёки 0,03 мг, титан диоксиди – 1,689 мг ёки 2,35 мг, магний карбонати асоси (магний гидроксикарбонати) – 13,976 мг ёки 18,0 мг, вазелин мойи –\n0,014 мг ёки 0,02 мг, қуйимолекуляр тиббий поливинилпирролидон (повидон) – 0,665 мг ёки 0,93 мг, қанд (сахароза) – 57,6 мг ёки 77,24 мг, тальк (магний гидросиликати) –\n0,085 мг ёки 0,12 мг, хинолин сариғи бўёвчиси Е-104 – 0,18 мг ёки 0,23 мг.\nТаърифи: сариқ ёки кўкимтир-сариқ рангли қобиқ билан қопланган таблеткалар. Кўндаланг кесимида икки қават кўринади.\nАТХ коди: A05BA.\nЛипоат кислотаси пируват кислотаси ва альфа-кетокислоталарнинг оксидланувчи декарбоксилланишида иштирок этувчи кофермент ҳисобланади, организмнинг энергетик балансида муҳим роль ўйнайди. Биохимик таъсирининг характери бўйича тиоктат кислотаси В гуруҳи витаминлари билан ўхшаш. Липидлар ва углеводлар алмашинувини бошқарилишида иштирок этади, липотроп таъсир кўрсатади, холестериннинг алмашинувига таъсир қилади, жигар фаолиятини яхшилайди, оғир металл тузлари ва бошқа интоксикацияларда дезинтоксикацион таъсир кўрсатади.\nЖигарнинг ёғли дистрофияси, жигар циррози, сурункали гепатит, А гепатити, интоксикациялар (шу жумладан оғир металл тузлари, заҳарли қўзиқорин билан), гиперлипидемияда қўлланади.\nИчга, овқатдан кейин қабул қилинади. Катталар – 50 мг дан суткада 3-4 марта буюрилади.\n6 ёшдан ошган болалар – 12-24 мг дан суткада 2-3 марта буюрилади.\nДаволаш давомийлиги – 20-30 кунни ташкил қилади. Зарурати бўлганида шифокорнинг буюриши бўйича 1 ойдан кейин такрорий даволаш курси ўтказилади.\nДиспепсия (шу жумладан кўнгил айниши, жиғилдон қайнаши, қусиш, диарея, абдоминал оғриқлар), аллергик реакциялар (шу жумладан эшакеми, тери тошмаси, қичишиш ва ҳатто анафилактик шоккача бўлган тизимли аллергик реакциялар), гипогликемия.\nЎта юқори сезувчанлик, лактация даври, болаларда (6 ёшгача) қўллаш мумкин эмас.\nЭҳтиёткорлик билан – ҳомиладорлик.\nГлюкокортикостероидларнинг яллиғланишга қарши таъсирини кучайтиради, Цисплатиннинг самарадорлигини пасайтиради. Инсулин ва перорал гипогликемик воситаларнинг таъсирини кучайтиради. Металларни боғлайди, шунинг учун металл ионларини сақловчи препаратлар (темир, магний, кальций) билан бир вақтда қабул қилиш мумкин эмас; қабул қилиш орасидаги интервал 2 соатдан кам бўлмаслиги керак.\nЭтанол ва унинг метаболитлари липой кислотасининг таъсирини сусайтиради.\nҚандли диабети бўлган беморларда даволаш даврида (айниқса даволашни бошида) глюкозанинг концентрациясини мунтазам назорат қилиш керак; алкоголь истеъмол қилишдан сақланиш керак.\nҚобиқ билан қопланган таблеткалар 12 мг ва 25 мг.\n50, 100 таблеткадан шиша банкаларда ёки полимер материал банкаларда.\nҲар бир банка ёки 5 контур уяли ўрам қўллаш бўйича йўриқномаси билан бирга қутига жойланади.


Пентагон Туркиянинг курдларга берган зарбаларига муносабат билдирди\n07:35 / 27.04.2017\nФото:AP Photo / Charles Dharapak, File\nТуркия Сурия ва Ироқдаги курд ҳарбий тузилмаларига зарба бериши ҳақида Вашингтонни уларни амалга оширишга бор-йўғи 1 соатдан камроқ вақт қолганда огоҳлантирган, деб айтди ИШИДга қарши коалиция вакили, АҚШ ҳарбий-ҳаво кучлари полковниги Жон Дорриан.\nТуркия қуролли кучлари бош штаби 25 апрелда Сурия шимолидаги курд мудофаа кучлари ва Ироқда Курдистон ишчи партияси позицияларига авиазарбалар бериш вақтида 70 га яқин курд жангчиси ҳалок бўлганини маълум қилди.\n"Туркия бизга берган вақт номақбул бўлди ва етарли бўлмади", деб айтди Дорриан брифингда ва Туркия ўз ҳаракатлари ҳақида коалиция бўйича иттифоқдошларини "огоҳлантиргани, бироқ уларни мувофиқлаштирмаганини" қўшимча қилди.\nДоррианнинг айтишича, америкалик ҳарбийлар зарба берилган ҳудуддан бор-йўғи "6 миль узоқроқда" бўлганлар. "Бу операцияни ўтказишнинг хавфсиз усули бўлмаган", деб қўшимча қилди ҳарбий.\nШу билан бирга Дорриан курд тузилмалари авиазарбалар оқибатида қандай йўқотишларга учраганини айтишдан бош тортди ва фақатгина улар бўлганини тасдиқлади.


Тадбиркорларга берилган имтиёз 6 ойда давлатга қанчага тушди? Президент очиқлади | Qalampir.uz\nТадбиркорларга берилган имтиёз 6 ойда давлатга қанчага тушди? Президент очиқлади\nЖамият\t03 Август 18:44 4018\nБугун, 3 август куни Президент Шавкат Мирзиёев раислигида видеоселектор йиғилиши бўлиб ўтмоқда. Унда 2021 йил I ярим йиллигида иқтисодий ривожланиш якунлари ҳамда ҳар бир тармоқ ва ҳудудда учинчи чорак ва йил якунига қадар амалга ошириладиган чора-тадбирлар муҳокама қилиняпти.\nЙиғилишда Президент Шавкат Мирзиёев ҳудудлар ва тармоқларни барқарор ривожлантириш учун яратилаётган молиявий ва иқтисодий шароитларни санаб ўтди.\nЖумладан, саноат тармоқларига бир ярим йил давомида 50 триллион сўмдан зиёд божхона имтиёзлари ва тариф преференциялари берилган. Биргина автомобиль саноатига 9,5 триллион сўмлик, нефт-газ тармоғига 2,8 триллион сўмлик божхона имтиёзлари тақдим этилган.\nСўнгги 3 йилда қишлоқ хўжалигига 1,5 триллион сўм субсидия ажратилди. Қишлоқ хўжалигини барча йўналишларида кластер тизими жорий қилиниб, уларга жорий йилнинг ўзида 6 триллион сўмдан зиёд кредитлар берилди.\nЧорвачилик соҳасида бошқарув Ветеринария қўмитасига берилиб, унинг таркибида алоҳида агентлик ташкил қилинди. Сўнгги 3 йилда соҳага 350 миллион долларга яқин имтиёзли маблағлар жалб этилди.\nХизматлар соҳасини ривожлантириш бўйича алоҳида Президент қарори қабул қилиниб, тадбиркорлар учун зарур имтиёзлар ва барча имкониятлар яратиб берилди. Хусусан, биринчи босқичда 7 та тижорат банкига 1 триллион 575 миллиард сўм маблағ ажратилди.\nДавлат раҳбари таъкидлаганидек, ўтган 6 ойда ялпи ички маҳсулот 6,2 фоизга ўсган. Бунга асосан саноат 8,5 фоиз, инвестициялар 5,9 фоиз ва хизматлар ҳажми 8 фоизга ошгани ҳисобига эришилди. Инфляция даражаси 10,9 фоизни ташкил этди.\nБундан ташқари, озиқ-овқат саноати маҳсулотлари ишлаб чиқариш ҳажми республикада жами 14,7 фоизга ошган. Ҳудудий инвестиция дастурлари доирасида биринчи ярим йилликда прогнозга нисбатан 2,5 баробар кўп ёки 5 минг 246 та лойиҳа амалга оширилган.\nҲисобот даврида мамлакатда жами 53 минг янги кичик тадбиркорлик субъектлари ташкил этилиб, ўтган йилга нисбатан 14 фоизга ошган. Жорий йил биринчи ярим йилликда эса 190 минг гектар қўшимча ер майдонлари ўзлаштирилди.\n2020 йилнинг биринчи ярмига нисбатан хизматлар кўрсатиш ҳажми 18,3 фоизга ошди.\n22 Сентябрь 15:47 47662\n23 Сентябрь 16:54 36025\n24 Сентябрь 07:41 30881\n22 Сентябрь 16:48 28077\n23 Сентябрь 08:03 24043


АЁЛЛАP ҲАМИША ФАОЛ - AmuNews.uz - энг сўнгги янгиликлар\nАЁЛЛАP ҲАМИША ФАОЛ\nМустақиллик йилларида амалга оширилаётган ислоҳотлар замирида аввало инсон манфаати, оилалар тинчлиги, хотин-қизларнинг ижтимоий-маънавий, сиёсий ва тиббий маданиятини ошириш, маҳаллада ижтимоий-маънавий муҳит барқарорлигини сақлаш, ўсиб келаётган ёш авлодни айниқса, хотин-қизларни спортга кенг жалб қилишдек эзгу мақсадлар мужассам. Туман хотин-қизлар қўмитаси ташаббуси билан 2013 йил 2 март куни Халқаро хотин-қизлар кунига бағишлаб ўтказилган "Аёл оила кўрки” деб номланган тадбир кўпчиликка манзур бўлди. Туман маданият уйида бўлиб ўтган бу танловга келганлар маданий ҳордиқ чиқариш билан бир қаторда ўзларига керакли билим ва кўникмаларини оширдилар. Айниқса, қатнашувчилар томонидан саҳнада ижро этилган алла янграганда зал сув сепгандай жим-жит бўлиб қолди. Саҳна кўринишлари ҳам томошабинларга жуда манзур бўлди. 2013 йил 4 март куни Нукус Давлат педагогика институти қошидаги 3-сонли Амударё академик лицейида бўлиб ўтган "Соғ танда - соғ ақл” деб номланган анъанавий хотин-қизлар спорт мусобақаси ҳам жуда қизиқарли ўтди. Бу танловда туман тиббиёт бирлашмаси, мактаб ўқитувчилари ҳамда туман маҳаллаларининг диний маърифат ва маънавий аҳлоқий тарбия масалалари бўйича маслаҳатчиларидан тузилган жамоалар иштирок этдилар.\nБаҳор байрамларини ҳар биримиз кўтаринки кайфиятлар билан ўтказдик. Наврўз байрами арафасида менга Ўзбекистон "Маҳалла” хайрия жамоат фонди Pеспублика бўлими бошқаруви раиси М.Аҳмедов яхши ишларимни эътироф этиб "Фахрий ёрлиқ”топширди. Бундан кўнглим тоғдай кўтарилди. Янада дадиллик ва шижоат билан ишга киришдим.\nАйни кунларда маҳалламиз ҳудудини янада ободонлаштириш, ҳашарлар уюштириш, бу ишларда бутун маҳалламиз аҳлининг фаол иштирокини таъминлашга интилаяпмиз. Чунки, маҳалламиз – ўз уйимиз, хонадонимиз, улуғ мамлакатимизнинг қутлуғ остонаси. Остонамиздан бошланадиган Ватан тупроғини гуллатиш эса барчамизнинг бурчимиздир.\n"Ойбек"номли МФЙ маслаҳатчиси.


Ўшлик ўзбеклар милиция раҳбарини ўлдирганликда айбланмоқда\nЎш воқеаларига алоқадорликда айбланиб ҳибсга олинганларнинг аксарияти ўзбеклардир.\n29 сентябр куни Ўшда Қорасув тумани vилиция бошқармаси бошлиғи Адилбек Султонов ва унинг ҳайдовчиси Уран Шамурзаевнинг ўлими юзасидан суд жараёни бошланди. Маълумотларга кўра, маҳкамада Қорасув тумани Наримон қишлоғида истиқомат қилувчи ўндан ортиқ одам айбланмоқда.\nҚорасув туман Ички ишлар бошқармаси бошлиғи Одил Султонов ва унинг ҳайдовчиси Уран Шомурзаевнинг шу йил 13 июн Қорасув тумани Наримон қишлоғида номаълум шахслар томонидан ўлдирилган эди. Ички ишлар бошқармаси бошлиғи Одил Султонов ёндириб юборилган, унинг ҳайдовчиси Уран Шомурзаевнинг калласи танасидан жудо қилинган эди.\nЎш вилоятининг Қорасув туман суди Ўш шаҳрида жойлашган харбий қисимлардан бирида мазкур иш юзасидан маҳкама жараёнини бошлади.\nМаълумотларга кўра, маҳкамада Қорасув тумани Наримон қишлоғида истиқомат қилувчи ўндан ошиқ одам айбдор сифатида иштирок этмоқда.\nЎш воқеалари юзасидан мустақил текширув олиб борган бишкеклик ҳуқуқ ҳимоячиси Азиза Абдурасулова суднинг қора кусрисида милиция раҳбари ва унинг ҳайдовчиси ўлимида айбдор бўлган одамлар ўтирганига шубҳа билан қарайди:\n- 21 июн куни наримон қишлоғида “зачистка” ўтказилди. Бу тозалаш ишлари жуда қўпол қонунбузарликлар билан ўтди. Ўшанда кўплаб одамлар қамоққа олинди. Камида 40-50 одам айби бор ёки йўқлигига қарамай қамоққа олинган ва уларга нисбатан тергов ўтказилган. Айни пайтда Ўш воқеалари юзасидан ўтказилаётган суд жараёнларининг кўпчилиги ноҳолис ўтказилаётганини ҳам тан олишимиз керак. Айби исботланмаган одамлар ҳам қамоққа ҳукм қилинмоқда. Шу нуқтаи назардан Наримондаги воқеа юзасидан ҳам суд жараёни адолатли ўтишига ишонч камроқ. Чунки деярли барча суд жараёнларида адвокатларга нисбатан босим ўтказилаяпти, судланувчиларнинг эътирозлари ва ўз ҳимоясига келтираётгандалилари инобатга олинмаяпти,-деди Азиза Абдурасулова.\nАйни пайтда наримонликлар Қорасув милицияси раҳбари ўлимида айибланиб юзга яқин одамлар қўлга олинганини айтишмоқда. Уларга кўра, кўплаб наримонликларнинг бу жиноятга алоқадорлиги терговда исботланмаганига қарамай, улар Ўш вилоятининг бир қанча туманларидаги қамоқхоналарда сақлаб келинмоқда.\n- Улар ўш турмаларида эмас, Аравон, Новқат, Қорасув турмаларига олиб бориб яшириб қўйишган, - деди исми ошкор қилинишини истамаган наримонлик ишончли манба.\nУнинг айтишича, Қорасув туман милицияси бошлиғи ва унинг ҳайдовчиси ўлимида айбланиб қўлга олинганлар тергов давомида қийноқларга солинган.\n- Ўшаларни оарсида битта одам нохақ судланяпти. Исми Боходиржон Жўраев фамилияси. Уни бўйнига кийнорлар билан айиб куйишган. Лекин у ўз айбини тан олмаган, протоколларга хам қўл қўймаган. Уни 21 кун қийноққа солишган.\nЎз овозини ёзиб олишимизни ва исмини ошкор қилишимизни истамаган наримонлик яна бир ишончли манбаанинг маълум қилишича, Қорасув туман милиция раҳбари ўлими юзасидан айибланиб қўлга олинганларнинг 40 дан ортиқроғи халқаро ташкилотлари ва ҳуқуқ ҳимоячиларнинг аралашуви билан қамоқдан озод қилинган. Ўш вилояти қамоқхоналарида эса турли айбловлар қўйилган яна 60дан ортиқ наримонлик сақланмоқда.\nАммо Қирғизистон ҳуқуқ-тартибот тузилмалари наримонликларга қўйилган айбловлар ўз исботини топгани ҳақида маълумот бермоқдалар. Аммо наримон қишлоғида ўлдирилган Қорасув туман Ички ишлар бошқармаси бошлиғи Одил Султонов ва унинг ҳайдовчиси Уран Шомурзаевнинг қариндошлари ҳуқуқ-тартибот тузилмаларининг бундай баёнотига рози эмаслар. Улар тергов ишлари чала ўтказилгани ва якунига етказилмаганини иддао қилмоқдалар.


"Навоий Дори-Дармон" АЖ навбатдаги сифат сертификатини олди » "Навоий Дори-Дармон" АЖ\n"Навоий Дори-Дармон" » Ташкилот тўгрисида » Совринлар, дипломлар, сертификатлар » "Навоий Дори-Дармон" АЖ навбатдаги сифат сертификатини олди\n"Навоий Дори-Дармон" АЖ қуйидаги қўлланиш соҳасида DIN EN ISO 9001:2008/ O'z DSt ISO 9001:2009 бўйича сифат сертификатини олди: "Дори воситалари ва тиббий ашёлар дистрибюторлик фаолияти".\nҚайта сертификатлаш жараёнида олдинги сифат сертификатининг амал Қилиш даврида сифат менежменти тизимининг қўлланишини текшириш ўтказилди. "Навоий Дори-Дармон" компанияси корхона товарлари ва хизматлари истеьмолчилари ва аудиторлардан олинган ахборотни тақдим этди.\nISO 9001:2008 сифат стандарти бўйича қайта сертификатлаш 4 босқичдан иборат жараён ҳисобланади:\n1. Аудитга тайёргарлик кўриш;\n2. Биринчи босқич аудити (менежмент тизими ҳужжатлари таҳлили);\n3. Иккинчи босқич аудити (сифат менежменти тизимининг амалга жорий этилишини, шу жумладан унинг натижадорлигини баҳолаш);\n4. Сертификатлашни янгилаш.\nСертификатни Германия Сертификатлаш Органи TÜV International Certification (TIC), рўйхатга олинган TÜV Thüringen e.V. жамиятининг расмий ҳамкори – "SERT MANAGEMENT" компанияси, "Навоий Дори-Дармон" корхонаси сифат менежменти тизимининг юқорида зикр этилган сертификат талабларига мувофиқлиқ нуқтаи назаридан қайта сертификатлаш аудити ўтказилганидан кейин топширди.\nБўлими: Ташкилот тўгрисида » Совринлар, дипломлар, сертификатлар


Архивы ИШСИЗЛАР - tafsilar.info\n04 Noyabr 16:15 by Редакция\nОлмалиқда одамлар меҳнат ярмаркасида қатнашиш учун Металлург маданият саройига йиғилдилар. Вилоят ҳокимлиги ушбу тадбирга изоҳ берди. «Бугун Олмалиқда турли хил корхона ва ташкилотлар, хусусан ОКМК иштирокида бўш иш ўринлари ярмаркаси бўлиб ўтди. Ярмарка учун» Металлург «маданият саройи танланди. Бироқ, мурожаат қилганларнинг кўплиги, айниқса яқин вилоятлардан, Пскент, Охангарон, Бука, Бекобод. – тирбандликка ва эзилишга сабаб бўлди»,\nБЎШ ИШ ЎРИНЛАРИИШСИЗЛАРОЛМАЛИҚЎҚИШ\n21 Avgust 12:04 by Редакция\nЎзбекистонда ишсиз аёллар ва ёшларни иш билан таъмирлаш жараёнини тизимлаштириш бойича чоралар кўрилмоқда. Бунинг учун иккита янги рўйхат тузилади — “Ёшлар дафтари” ва “Аёллар дафтари”. Бу ҳақда Шавкат Мирзиёев раислигида ўтказилган видеоселектор йиғилишида маълум қилинди Президент Бош вазир ўринбосарига ёшлар ва аёлларни талаб қилинадиган касблар ва тадбирколликка ўргатиш тартибини жорий этишни топширди. Шунингдек уларга бизнес


Ошаётган давлат қарзи, Ўзбекистондаги иккинчи йирик ГЭС, «Капиталбанк»дан улуш сотиб олган Усмонов компанияси ва унинг миллиардерга айланган менежери — ҳафталик дайжест – Kommers.uz\nТаҳлил\t22:29 | 28.11.21\nОшаётган давлат қарзи, Ўзбекистондаги иккинчи йирик ГЭС, «Капиталбанк»дан улуш сотиб олган Усмонов компанияси ва унинг миллиардерга айланган менежери — ҳафталик дайжест\nЯна бир ҳафта (22–28 ноябрь) ўз якунига етиб бормоқда. Ушбу давр мобайнида Ўзбекистон ва жаҳон ахборот майдони қайноқ янгиликларга тўла бўлди. «Kommers.uz» улардан энг сараларини битта дайжестга тўплади.\nЎзбекистонда йирик солиқ тўловчиларнинг бюджет тушумларидаги улуши қанча бўлиши прогноз қилинди. Унга кўра, мамлакатда Навоий кон-металлургия комбинати ва Олмалиқ кон-металлургия комбинати асосий солиқ тўловчи бўлиб қолмоқда ( жами 27,22 фоиз). Бунда НКМКнинг улуши қисқариб (20,1 фоиздан 17,82 фоизга), ОКМКники (6,4 фоиздан 9,4 фоизга) ортган. UzAuto Motors эса 0,73 фоиз тушумни таъминлайди.\nШунингдек, Бухоро нефтни қайта ишлаш заводи бюджет тушумининг 0, 60 фоиз улушини таъминлаши қайд этилган. «Ҳудудгазтаъминот» 1,20 фоиз, «Ўзбекнефтгаз» 1,70 фоиз ҳиссага тўғри келади. Молия вазирлигининг маълум қилишича, 2022 йилда бошқа даромадлар 32 триллион 633,7 миллиард сўмни ёки давлат бюджетига тушумлар умумий ҳажмининг 16,3 фоизини ташкил этади. Бюджет даромадлари кўп жиҳатдан йирик солиқ тўловчи корхоналар иқтисодий холатига боғлиқ бўлади.\nЎзбекистоннинг мумий давлат қарзи 2022 йил якунига 33,5 миллиард доллар (ЯИМга нисбатан 45,2 фоиз) миқдорида прогноз қилинмоқда. Бу ҳақда Молия вазирлигининг «Фуқаролар учун бюджет — 2022» (лойиҳа) нашрида сўз боради.\nҚайд этилишича, умумий давлат қарзи, миқдорининг ўсишига қарамай, макроиқтисодий барқарорлик учун хавфсиз даражада қолмоқда. Давлат ташқи қарзи 2022 йил якунлари бўйича 30,4 миллиард долларни (ЯИМга нисбатан 41 фоиз) ташкил этиши прогноз қилинмоқда. Шундан 23,5 миллиард доллар Ўзбекистон номидан ва 6,9 миллиард доллар Ўзбекистон кафолати остида жалб қилинган.\nШунингдек, макроиқтисодий барқарорликни таъминлаш мақсадида давлат қарзи бўйича айрим чекловлар қўйилади. Маълум қилинишича, Ўзбекистон ҳукумати номидан ва Ўзбекистон кафолати остида жалб қилинган давлат қарзининг чегаравий ҳажми ЯИМнинг 60 фоизидан ошмаслиги зарур.\nТаъкидланишича, 2022 йилда Ўзбекистон номидан ва Ўзбекистон кафолати остида ички ва ташқи қарзларни жалб қилиш бўйича янгидан имзоланаётган шартномалар ҳажми 4,5 миллиард доллар ҳисобида прогноз қилинмоқда.\nTelegram Президентлар каналларига реклама жойламайди\nОшаётган давлат қарзи\nЎзбекистоннинг давлат қарзи қолдиғи 25,3 миллиард долларга етди. Бу ҳақда Молия вазирлигининг давлат қарзи ҳолати ва динамикаси шарҳида маълум қилинди.\nҚайд этилишича, давлат қарзи қолдиғи 2021 йилнинг III чорагида 1,1 миллиард долларга (йил бошидан 2,1 миллиард долларга) ошиб, 2021 йилнинг 1 октябрь ҳолатига 25,3 миллиард долларни ташкил этган.\nҲисобот даврида давлат қарзининг ялпи ички маҳсулотга нисбати барқарорлашиш тенденцияси сақланиб қолиб, йил бошидаги 38,9 фоиздан (1 июль ҳолатига — 38,5 фоиз) 1 октябрь ҳолатига 38,4 фоизгача пасайган.\nМаълумотларга кўра, июль-сентябрь ойларида давлат қарзи қолдиғининг 1,1 миллиард долларга ошиши, асосан, давлат бюджети тақчиллигининг молиялаштирилиши ва инвестицион лойиҳаларнинг амалга оширилиши натижасида миқдоридаги қарз маблағларининг ўзлаштирилиши билан бирга 356,4 млн. доллар миқдоридаги давлат қарзининг сўндирилиши билан изоҳланади.\n«Капиталбанк»дан улуш сотиб олган Усмонов компанияси\nМиллиардер Алишер Усмоновга тегишли USM Holding компаниясининг шўъба корхонаси бўлган «Телекоминвест» «Капиталбанк»нинг 215,3 миллиард сўмлик акцияларини сотиб олди. Маълум қилинишича, миллиардер Алишер Усмоновга алоқадор «Телекоминвест» «Капиталбанк»нинг 65 миллион 973 минг 307 дона акциясини сотиб олган. Акцияларнинг умумий қиймати 215,3 миллиард сўмни ташкил этган.\nЎзбекистонда «Пойтахтбанк» ва «Ўзагроэкспортбанк» хусусийлаштирилади. Бу ҳақда иқтисодий тараққиёт ва камабағалликни қисқартириш вазири Жамшид Қўчқоров айтиб ўтди.\nМаълум қилинишича, «Ўзагроэкспортбанк»нинг 100 фоиз улушини Россиянинг «Совкомбанк» банки харид қилади. «Пойтахтбанк»ни эса Россиянинг «Экспобанк» банки сотиб олади.\n«Ўзагроэкспортбанк» 2017 йил ташкил топган. Банк Ўзбекистоннинг ёш динамик ривожланаётган банки ҳисобланади. Бугунги кунда «Ўзагроэкспортбанк» Тошкент шаҳри бўйича 2 та офисга эга. Банк республиканинг бошқа шаҳарларида яна бир нечта филиаллар очишни режалаштирмоқда.\n«Пойтахтбанк» акциядорлик жамиятининг ташкил этилишига Ўзбекистон Президентининг «2017–2021 йилларда Тошкент шаҳрида арзон кўп қаватли уй-жойлар қурилишини кенгайтириш бўйича қўшимча чора-тадбирлар тўғрисида»ги қарори асос бўлган. Банк ўз иш фаолиятини бугунги кунгача банк асосчиси бўлиб келаётган Тошкент шаҳар ҳокимининг 2018 йил 13 октябрдаги 1481-сонли буйруғи билан бошлаган.\nДаромад топадиган музейлар\nЎзбекистон Президенти томонидан 26 ноябрь куни «‘Музейлар тўғрисида’ги Ўзбекистон Республикаси Қонунига қўшимчалар киритиш ҳақида»ги қонун имзоланди. Киритилган қўшимчага кўра, музейлар таъсис ҳужжатларига мувофиқ даромад келтирадиган фаолият билан шуғулланиши мумкин. Бунда музей ашёлари ва коллекциялари бут сақланиши керак бўлади.\nҚайд этилишича, давлат музейларига пулли хизматлардан, хайриялардан тушадиган маблағлар 2022 йил учун бюджетдан молиялаштириш миқдорини камайтиришга асос бўлмайди. Қонун расмий эълон қилинган кундан эътиборан кучга киради.


Panasonic бақувват смартфонини ҳамёнбоп нархда чиқарди - Terabayt.Uz\nPanasonic бақувват смартфонини ҳамёнбоп нархда чиқарди\nPanasonic компанияси Ҳиндистонда P55 Max смартфонини тақдим этди. Мазкур модель металл корпусга ва бақувват аккумуляторга эга бўлса-да, нархи атиги 132 доллар туради. Бу ҳақда Flipkart ресурси маълумот тарқатган.\nPanasonic P55 Max қурилмасига диагонали 5,5 дюймга тенг, HD сифатли (1280x720 пикселли) дисплей ўрнатилган. Камералари ҳам чакки эмас: селфи-камера учун 5 мегапикселли, асосий камера учун эса 13 мегапикселли модуллар танланган.\nТелефон MediaTek MT6737 процессорида ишлайди, тезкор хотираси эса 3 гигабайтга тенг. 16 гигабайтлик ички флеш-хотирасини microSD картаси ёрдамида кенгайтириш имкони мавжуд.\nP55 Max смартфони Android 7.0 Nougat операцион тизими бошқаруви остида ишлайди. Гаджет симсиз алоқанинг 4G VoLTE, Wi-Fi (802.11 b/g/n), Bluetooth 4.0 ҳамда GPS интерфейсларини қўллаб-қувватлайди.\nКомпания бу смартфонида аккумулятор борасида ҳам хасислик қилмаган – унга нақ 5000 мА/соат сиғимли батарея ўрнатган. Девайснинг ўлчамлари 152х77,6х8,7 миллиметрни, вазни эса 180 граммни ташкил этади.


Қаддафийчилар исёнчилар билан муроса қилмаслигини айтди\n26 январ 2021, Тошкент вақти: 05:22\nМуаммар Қаддафийнинг матбуот котиби Мусса Иброҳим.\nМуаммар Қаддафийнинг матбуот вакили Сирте шаҳридаги тарафдорлар исёнчиларнинг шанбага қадар таслим бўлиш ҳақидаги ультиматумини қабул қилмаслигини айтди.\nАссосшиэйтед пресс агентлигига сўзлаган матбуот котиб Мусса Иброҳим “ҳеч бир ғурурли миллат қуролланган жиноятчиларнинг бундай ультиматумини қабул қилмайди”, деди.\nБунга қадар иснёчилар Қаддафийнинг она шаҳридаги қаддафийчи кучларга таслим бўлиш ҳақида ультиматум қўйган эди.\nИсёнчилар етакчилари эса Муаммар Қаддафийнинг қаерда экани ҳақида " аниқ тасаввурга эга" эканини айтган.\nЛивия етакчиси Муаммар Қаддафийнинг хотини ва уч боласи 29 август куни Жазоирга ўтган эди.


10:56 / 15.03.2018 3547 pdf Ўқиш режими + -\nАллоҳ таоло гуноҳкор бандаларининг тавбасини қабул қилиши У Зотнинг уларга раҳматидандир. Ваҳоланки, бирор кишига нисбатан хато қилиб қўйсак, ўша одам биздан ҳеч бир узр қабул қилмайди.\nКўп одамлар «Аллоҳ мағфиратлидир, раҳмлидир» деган жумланинг маъносини нотўғри талқин қилиб олиб, У Зотнинг мағфиратидан умид қилади, аммо маъсиятда бардавом бўлаверади. Бунинг тўғри маъноси шуки, Аллоҳ таоло истиғфор айтиб, тавба қилганлар, хатоларини ислоҳ қилганлар учун мағфиратли, раҳмли Зотдир.\nГуноҳлар икки хил бўлади: сағира – кичик гуноҳлар ва кабира – катта гуноҳлар.\nКичик гуноҳлар истиғфор айтиш, катта гуноҳлардан четланиш, таҳорат, намоз, масжидлар сари қадам ташлаш, ҳаж, умра, Рамазон рўзасини тутиш, таровеҳ намозини ўқиш, Қуръон қироати каби солиҳ амаллар билан мағфират қилинади. Бу ҳақда оят ва ҳадисларда шундай дейилган:\n«Агар қайтарилган нарсаларнинг катталаридан (гуноҳи кабиралардан) четда бўлсангиз, ёмонликларингизни ўчирурмиз ва сизларни карамли манзилга киритурмиз» (Нисо сураси, 31-оят).\n«Куннинг икки тарафидаги ва кечанинг бир қисмидаги намозни тўкис адо қил! Албатта, яхшиликлар ёмонликларни кетказади. Бу эса эсловчиларга эслатмадир» (Ҳуд сураси, 114-оят).\nРасулуллоҳ соллаллоҳу алайҳи васаллам: «Ёмонлик ортидан яхшилик қил. Бу уни ўчиради», деганлар (Термизий ривоят қилган).\nКўп ҳадисларда «Ким фалон ишни қилса, мағфират қилинади» дейилган бўлиб, уларда солиҳ амаллар кичик гуноҳларни ўчириб юбориши айтилган.\nГуноҳи кабираларга келсак, солиҳ амаллар қилиш билан бирга насуҳ тавба – ҳақиқий, рост, чин дилдан тавба қилиш орқали кечирилади. Насуҳ тавбанинг учта шарти бор:\n1. Қилган гуноҳига қаттиқ пушаймон бўлиш, надомат чекиш.\n2. Аллоҳдан қўрққанидан гуноҳдан тийилиш.\n3. Ўша гуноҳга қайтмасликка чинакам азму қарор қилиш.\nАгар тавба қилинаётган гуноҳ-маъсиятлар бандаларнинг ҳақ-ҳуқуқига тегишли бўлса, у ҳолда насуҳ тавбанинг шартларига тўртинчи шарт ҳам қўшилади:\n4. Уларнинг ҳақларини адо қилиш. Масалан, молни эгасига қайтариш ёки ҳаққини кечиб юборишини сўраш. Бирор кишига нисбатан хатога йўл қўйган бўлса, ундан узр сўраш, ёмонлаган бўлса, уни одамлар ораси мақташ, ёмонлик қилган бўлса, яхшилик қилиш ва ҳоказо.\nАгар тавбадан кейин гуноҳ яна такрорлангудек бўлса, тавбани ҳам янгилаш керак, чунки гуноҳ қанчалар такрорланмасин, шундан кейин қилинган тавбани Аллоҳ таоло қабул қилади. Бу хусусда «Аллоҳни ғазаблантирдинг, энди сени ҳеч қачон кечирмайди» деган шайтон васвасасидан ҳазир бўлиш керак. Айниқса бир гуноҳдан тавба қилиб, кейин яна ўша гуноҳни қилиб қўйган одам бундай васвасадан эҳтиёт бўлсин, чунки шайтон Аллоҳнинг раҳматидан ноумид қилиб қўйиши турган гап.\nАллоҳим, барчамизни мағфират қил, гуноҳларимизни кечир!\n10:49 / 15.03.2018 3861\n14:26 / 15.03.2018 2096\n4595 16:27 / 28.10.2017\nАллоҳга яқинлашиш эшиги (1-қисм)\nУ Зот қачон сени махлуқотларидан узоқлаштирса, билки, сенга Ўзига яқинлашиш эшигини очишни ирода қилибди.Ибн Атоуллоҳ Сакандарий раҳматуллоҳи алайҳининг ушбу давоми...\n2405 19:41 / 13.05.2018\n1870 15:29 / 02.06.2018\n2887 19:15 / 11.07.2017


Қаддафий таслим бўлмоқчи эмас\nПолковник Муаммар Қаддафий ўз қароргоҳини тарк этиш "тактик қадам" бўлганини таъкидлади.\nМуаммар Қаддафий Триполидаги радиостанциялардан бири орқали қилган мурожаатида НАТО ракета зарбаларига учраганидан сўнг қароргоҳини тарк этганини айтди.\nЎз мурожаатида Қаддафий, шунингдек, жангда ғолиб бўлиш ёки шаҳид бўлишликка қасам ичган.\nҲозирда Қаддафийнинг қаерда экани номаълум бўлиб қолмоқда.\nКеча Триполидаги меҳмонхоналардан бири олдида тарафдорларига кўриниш берган Қаддафийнинг ўғли Сайфул Ислом отаси шаҳарда экани ва охиригача туриб беражагини айтган эди.\nНАТО вакиллари эса сўнгги 24 соат ичида Қаддафий қароргоҳига қарата зарбалар берилмаганини айтишмоқда.\nҚақшатқич жанглар ортидан кеча исёнчилар полковник Муаммар Қаддафийнинг Триполи шаҳри Бобул-Азизия мавзесида жойлашган қароргоҳини қўлга киритишга муваффақ бўлган эдилар.\nЛивия ўтиш даври миллий кенгаши қуролли кучлари вакили Аҳмад Умар Бани исёнчилар бутун Триполи узра назоратни қўлга олишга муваффақ бўлганини айтди.\n- Ҳозир Бобул-Азизия, қолаверса, Триполи тўлалигича назоратимизда. Пойтахтнинг айрим қисмлари, жумладан, Абу Слимда қаршиликларга дуч келдик, лекин ҳозир у ер ҳам тинчиб қолди, қаршиликлар йўқ, - деди Бани.\nАйни пайтда Триполи аҳли, тун бўйи пойтахтнинг бош майдонида Қаддафий тузуми мухолифлари байрам қилиб чиқишди.\n- Қаддафий 42 йил мобайнида бизни дунёдан узиб қўйди. Дунё бизни кўришини, ҳис қилишини ва бу ерда биз билан бўлишини истаймиз, - дейди қўлида қизил, қора ва яшил рангли байроқ кўтариб олган мухолифатчилардан бири.\nАснода Ливия ўтиш даври миллий кенгаши яқин кунларда ўз қароргоҳини Бенғозидан пойтахт Триполига кўчириш ниятида.\nБу ҳақда кенгаш қуролли кучлари вакили Аҳмад Бани маълум қилди.\nЖаноб Банига кўра, кенгаш келаси икки кун ичида Триполига кўчади.\nСешанба куни исёнчилар Триполидаги Қаддафий қароргоҳини ишғол этган ва у ерда Ливияни 42 йилдан буён идора этиб келаётган Қаддафий ҳайкали, унинг ҳукумати рамзига айланган ҳарбий учқични ғижимлаб ташлаётган олтин мушт скулптураси оёқости қилинди.


Наманганда етти йил аввал университет домласини калтаклаган собиқ ҳокимнинг ўғли жавобгарликка тортилиши мумкин – mulkdor.com\nНаманганда етти йил аввал университет домласини калтаклаган собиқ ҳокимнинг ўғли жавобгарликка тортилиши мумкин\nDecember 27 2018, 01:12 АхлоқЖиноятИнсон ҳуқуқлариМаърифатСиёсатТаълим-ТарбияЎзбекистонХабарларҚадриятлар\nНаманган давлат муҳандислик-технология институти собиқ доценти¸ фалсафа фанлари номзоди Сирожиддин Ашуровни бундан 7 йил олдин калтаклаган талабалар жавобгарликка тортилиши мумкин.Бу ҳақда “Соф.уз” нашри 69 яшар нафақахўр Ашуровнинг адвокатининг маълумоти асосида хабар қилди.\nАшуровнинг ўзи эса етти йилдан буён бу ишга эътибор бермай келаëтган ҳуқуқ-тартибот органлари¸ порталга ëзганидан кейин тергов олди суриштируви бошлашганини билдирди.\nАшуровнинг адвокатига кўра¸ “ўқитувчини калтаклаган студентлардан бири юқори лавозимли амалдорнинг ўғли бўлгани учун мазкур воқеа ортидан етти йил мобайнида жиноят иши очилмаган”\nХулосада Ашуровга ўрта ва енгил тарздаги тан жароҳати етказилгани таъкидланади.\nНаманган Давлат университети ўқитувчисига кўра¸ “доцент Ашуров қониқарсиз баҳо қўйган Э.Б¸ У.А. С.Ғ исмли 4 курс талабалар уни калтаклаб кетишган”\n“Сирожиддин домла бу студентларнинг системали дарс қолдиргани ва умуман саводсизлиги учун қониқарсиз баҳо қўйган эди. Студентлар ва уларнинг “акахон танкалари” ҳам домлага таъсир қилмади. Аламзада студентлар кечқурун пойлаб ўқитувчини уриб кетишди¸” деди исми сир қолишини сўраган ўқитувчи.\n“Калтаклаганлар ичида ўша пайтда вилоят ҳокими ўринбосари, кейин вилоятдаги туман ҳокимларидан бири бўлган ҳозирда ишсиз С.Анинг студент ўғли ҳам бўлган,” дея гапига қўшимча қилди у.\nМатериаллар ва жабрланувчи иддаосига кўра¸ 2012 йилнинг 17 февралида кечқурунги саккиз яримда институтдан чиқиб уйига йўл олган ўқитувчи калтакланган.\nСирожиддин Ашуров иддаосига кўра, уни орқадан келиб арматура билан солишган. У ўшандан кейин бир ҳафта муолажа олгани ва етти йил давомида безорилар жазоланишини талаб қилиб келаётганини айтди.\nНаманган вилоят ҳуқуқ тартибот органларида мазкур ишни назорат қилаëтган мулозимнинг айтишича, жиноят иши “асоссиз равишда тўхтаб қолган”.\nНаманган вилоят ҳуқуқ тартибот органларида¸ мазкур ишни назорат қилаëтган мулозимнинг айтишича¸ Ўзбекистон президенти виртуал қабулхонасига келиб тушган ариза асосида Сирожиддин Ашуров иши назорат тартибида кўриб чиқилмоқда.\nТокиода, дeнгиздан оқиб кeлиб дeнгизга қуйилувчи бир дарё бор. Бу дарё шахар марказида жойлашгани учун, дарёнинг икки қирғоқи одамлар сайр қиладиган, болалар ўйнайдиган сўлим ...


Ўзбекистонда “буханка” нархи ўртача 27%га ошди | Ўзбекистон ва жахон янгиликлари\nИқтисод 15 октябрь 11:49 710\nБугун, 15 октябрьдан Ўзбекистонда қолипли “буханка” нон нархи кўтарилди. “Буханка” нон бугундан 1400 сўмдан, айрим жойларда эса 1500 сўмдан сотилмоқда\nҚайд этиш керакки, Ўзбекистонда нон нархи 40-45 фоизга ошиши ҳақида тахминлар урчиганди. Ҳозирда нон нархининг кўтарилган қийматини фоиз ҳисобида олсак, нонни 1400 сўмдан сотаётганлар ўртача 27 фоизга, 1500 сўмдан сотаётганлар эса 36 фоизга оширган.\nЭслатиб ўтамиз, Ўзбекистон Республикаси Вазирлар Маҳкамаси “Дон, ун ва нон етказиб бериш тизимига бозор механизмларини тўлиқ жорий этиш чора-тадбирлари тўғрисида”ги қарори қабул қилингани ҳақида хабар берган эдик.\nЎзбекистонда нон нархи охирги марта 2018 йил сентябрь ойида 1100 сўмга кўтарилганди. Бундан олдин у кўп йиллар давомида 600-650 сўмни ташкил қилган.\nАҳолининг ижтимоий ҳимояга муҳтож қатламларига 2018 йил 1 октябрдан бошлаб ун ва қолипли нон олиш бўйича қўшимча харажатларни қоплаш учун энг кам ойлик иш ҳақининг 10 фоизи миқдорида компенсация тўлови жорий этилганди.


ШҲТ раҳбарлари Тошкентга келмоқда\n18 май 2022, Тошкент вақти: 14:58\n10-11 июн кунлари Россия президенти Дмитрий Медведев Ўзбекистонга сафар қилади.\nТошкентда Россия президенти Шанҳай ҳамкорлик ташкилотининг навбатдаги саммитида иштирок этади.\nШҲТга аъзо давлат етакчилари Тошкентдаги саммит чоғида асосан хавфсизлик масалалари, жумладан Афғонистон ва Қирғизистондаги вазиятни муҳокама қиладилар.\nАйни пайтда Хитой президенти Ху Цзинтао Ўзбекистон президенти Ислом Каримов таклифига биноан давлат ташрифи билан Тошкентга келди. Пойтахт аэропортида олий мартабали меҳмонни Ўзбекистон Бош вазири Шавкат Мирзиёев кутиб олди.\nЎзА агентлигининг хабар қилишича, ташриф асносида Ислом Каримов ва Ху Цзинтао Ўзбекистон билан Хитой ўртасидаги муносабатларни янада ривожлантириш масалалари¸ иккала томонни қизиқтирган минтақавий ва халқаро аҳамиятга молик масалаларни муҳокама қиладилар.\nМузокаралар якунида эса турли соҳалардаги алоқаларни ривожлантиришни назарда тутган ҳамкорлик шартномаларининг имзоланиши режалаштирилган.


Тушда КЎРПА ⋆ Tush tabirlari mukammal sayt\nАвтор TUSHDA На чтение 2 мин Просмотров 2к. Опубликовано 20.12.2017\nТушда КЎРПА — ТЎШАК, ЎРИН (БИСТАР) — Ибн Сириннинг айтишича, тушдаги ўрин хотин бўлади, ўриннинг яхшиёмонлиги хотиннинг яхши-ёмонлигига тааллуқлидир.\nАгар тушида ўрнини алмаштирса, ёки бир ўриндан иккинчи ўринга ўтса, хотин олишига ва биринчи хотинини талоқ қилишига далилдир.\nАгар ўринининг ўзгариб қолганини кўрса, хотининг аҳволи ўзгаришига далилдир. Агар ўрин бошқа ўрин бўлиб қолган бўлса, бошқа хотин олишини ва биринчисини талоқ қилишини билдиради.\nАгар кўрпа-тўшагини сотиб юборганини кўрса, хотинни талоқ қилишини ёки унга ғолиб бўлишини ёхуд улардан бирининг ўлишини билдиради.\nКирмоний айтадики, агар бир киши ўзини номаълум ўринда ётганини кўрса, ўша ўриннинг қадру қиймати микдорича унга зиён етишига далилдир. Агар унинг кўрпаси номаълум бир тахт устида ёзилганини ва унинг устида ўтирганини кўрса, улуғлик ва мартаба топишига ва душманлари устидан ғолиб бўлишига далилдир.\nЖобир Мағрибийнинг айтишича, тушдаги ўрин мартаба ҳамда осойишталикни билдиради. Агар кўрпа-тўшагини хонадан ташқарига отиб юборганини, сўнг яна хонага олиб кирганини кўрса, у билан хотини орасида ражъий талоқ26 тушишини билдиради.\nАгар ўзини тайёрлаб қўйилган ўрнида ухлаб ётганини кўрса, шу йил унинг учун муборак бўлишини билдиради. Агар унинг кўрпаси юнг қўшиб тайёрланган бўлса, бойвачча хотин олишига далилдир.\nАгар кўрпа-тўшагини йиртилган ёки куйган ҳолда кўрса, ажали яқин келганини билдиради ва хотинининг дини, диёнати ва шарми йўқлигига далилдир. Агар унинг кўрпаси ипакдан эканини кўрса ёки зиғирдан қилинган матога алмаштирганини кўрса, фосиқа аёлни ҳайдаб юбориб, ўрнига покиза аёлни олишини билдиради.\nАгар кўрпасини сичқон тешиб юборганини кўрса, у билан хотини ўртасида бошқа бир кишининг ўзаро муомиласи юз беради ва бу бузуқ ишга унинг рози бўлишини билдиради.\nЎрни ҳавода муаллақ турганини, кўрпаси баланд жойга ёзилганини кўрса, амали юқорилаб, давлатга эга бўлишини билдиради. Агар ўрни ҳаводан ерга қулаб кетганини кўрса, хотини бемор бўлиши ва охири шифо топишига далил бўлади.\nҲазрати Дониёлнинг айтишларича, агар у ўз кўрпасини яшил рангда эканини кўрса, диндор ва порсо хотинга уйланишини билдиради. Агар кўрпасини қизил рангда эканини кўрса, бадфеъл ва қайсар аёлга уйланишини билдиради.


Ўзбекистонда 1,5 миллиард долларга нима иш қилиш мумкин? - BBC News O'zbek\nЎзбекистонда 1,5 миллиард долларга нима иш қилиш мумкин?\nImage caption Марказий банкка кўра банкларнинг ички заҳиралари ҳисобига кичик бизнесга кредитлар ажратилган.\nЎзбекистон банклари ярим йил давомида кичик бизнес учун 1,5 миллиард доллардан ортиқ кредит ажратган. Бу ҳақда республика Марказий банки Тошкентда хусусий банклар иштирокидаги матбуот анжуманида маълум қилган.\nМарказий банк ушбу маблағнинг аксарияти банкларнинг ички заҳиралари ҳисобига ажратилганини таъкидлади. Кузатувчилар ушбу сумманинг жуда ҳам катталигини ва маблағларнинг аксари тадбиркорлар даромади ва меҳнат муҳожирлари юбораётган пуллар эвазига тўғри келиши мумкинлигини айтишмоқда.\nЎзбекистон Марказий банки томонидан хусусий банклар раҳбарлари иштирокида ўтказилган матбуот анжуманида ўтган 6 ой давомида кичик тадбиркорлик тузилмаларига ажратилган кредитлар миқдори 2,9 трлн. сўмни ташкил этгани ҳақида билдирилди.\nБу ҳақда Марказий банк веб-саҳифасида жойлаштирилган материалдан хабардор бўлиш мумкин. Ушбу маблағни Марказий банк курси бўйича чақса 1,5 миллиарддан кўпроқ долларни ташкил қилади.\nМарказий банк кичик бизнес департаменти директори Актам Сайфуллаев Би-би-си билан суҳбатда ушбу рақамларни тасдиқлади.\n"3 триллион сўмга яқин маблағ йил бошидан буён берилган. Ушбу маблағ банкларнинг ўз устав капитали, аҳолидан жалб қилинган депозитлар, банкда шаклланадиган маблағлар ҳисобига берилган. Ўзбекистонда тадбиркорлик жуда қаттиқ ривожланаяпти, шунинг учун мана шундай кредитлар берилаяпти", - дейди Актам Сайфуллаев.\nМарказий банк ҳисоботида айтилишича, бу йилги кўрсаткич ўтган йилнинг шу вақтгача бўлган кўрсаткичидан 1,4 баробар кўпдир.\nЎзбекистондаги банкларнинг бирида ишловчи мутахассиснинг айтишича, бу йил кредит бериш анча енгил йўлга қўйилган ва тадбиркорлар кўп миқдорда кредит олишмоқда.\n"Бу йил кичик тадбиркорликни ривожлантиришга катта эътибор берилаяпти. Фоизлар ҳам имтиёзли берилаяпти. Олдинги йилларга қараганда анча яхши", дейди банк ходими.\nКузатувчилар 6 ой давомида кичик бизнес учун 1,5 миллиард доллардан ортиқроқ маблағнинг ажратилишии жуда катта рақам эканлигини айтишади. Тошкентлик иқтисодий таҳлилчи Анвар Ҳусайинов ушбу маблағ банкларга аҳолининг ўзидан чиққан бўлиши мумкин, дейди.\n"Менимча, ажратилган миллиард долларларнинг катта бир қисми кичик бизнеснинг, фермерларнинг ўз сармоясидир. Бу ерда банклар шу тадбирни ташкил қилувчи бўлиб чиққан. Бу ишда Ўзбекистонда энг кўп жон куйдираётганлар бу прокуратуралар", дейди Анвар Ҳусайинов.\nМеҳнат муҳожирлари юборган пуллар ҳам бизнесга\nИқтисодчига кўра бундай катта маблағларнинг шаклланишида четдан меҳнат муҳожирлари юбораётган капиталнинг ҳам ўрни катта.\n- Хорижда ишлаётган меҳнат муҳожирларидан келаётган маблағлар. Биз биламизки ўзбекистонлик 100 минглаб, миллионлаб ёшлар хорижда ишлаяпти ва улар топган пулларининг асосий қисмини ўз оилаларига юбораяпти, - дейди Анвар Ҳусайинов.\nТаҳлилчига кўра шу вақтгача юборилган маблағлар тўй-ҳашам, уй солиш ва машина олиш каби нарсаларга ҳарж қилинган бўлса, энди пул юбораётганларнинг орасида қариндошлар бириккан ҳолда кичик бизнесни йўлга қўйиш ҳоллари кўпроқ учрамоқда.\nБанклар томонидан кичик тадбиркорларга кўп миқдорда кредит берилгани айтилаётган бўлса-да, таҳлилчилар Ўзбекистон иқтисодида уларнинг ўрни сезиларли даражада эмаслигини айтишади.\nТошкентлик иқтисодий таҳлилчи Анвар Ҳусайновга кўра кичик тадбиркорлар томонидан етиштирилган маҳсулотларнинг экспорти ҳажми жуда озлиги кузатилади.\n"Афсуски, статистикасиз жонли ҳаётга қараганда, хорижга мол чиқариш ошмаяпти. Чунки бир қатор қийинчиликлар бор. Жумладан, Ўзбекистон божхона тизимлари шартномасига кирган бўлса ҳам, хорижга мол чиқариш учун айниқса, кичик тадбиркорларга, фермерларга енгил имтиёзлар кўзга ташланмаяпти", - дейди Анвар Ҳусайинов.\n'МТС: Ўзбекистондаги тармоқларига тугун тушган телекомлар'\nЎзбек тадбиркор аёллари сони ошмоқда экан, шароит яратилганми?\nЎзбекистонда кредит уюшмалари ёпила бошлаган\nЎзбекистонда кичик бизнес қўллаб-қувватланмоқдами?\nБизнес қилиш масаласида Ўзбекистон нега Африка давлатлари қаторида?\nOXUS GOLDнинг Ўзбекистон билан можароси хорижий сармоядорлар эътиборида


Роналду улоқтирган сардорлик боғичи 6 ойлик боланинг ҳаётини сақлаб қолиши мумкин - EFFECT.UZ\nРоналду улоқтирган сардорлик боғичи 6 ойлик боланинг ҳаётини сақлаб қолиши мумкин\n. 06:00 | 31.03.2021\nПортугалия терма жамоаси ва “Ювентус” ҳужумчиси Криштиану Роналду Сербияга қарши ЖЧ-2022 саралаш учрашуви (2: 2) давомида ташлаган сардорлик боғичи хайрия аукционида сотилади.\nAssociated Press хабарига кўра, боғич ўмуртқа мушак атрофияси (СМА) бўлган 6 ойлик боланинг операциясига пул йиғиш учун ким ошди савдосида сотилади.\nБолага маблағ йиғаётган хайрия ташкилоти Роналду сардорлик боғичининг Белград стадиони ходимидан Португалия ва Сербия ўртасидаги ўйиндан сўнг олинди. Криштианунинг боғичи уч кун ичида онлайн ким ошди савдосига қўйилиши кутилмоқда.\nЭслатиб ўтамиз, Криштиану Роналду ЖЧ-2022 саралаш босқичида Сербияга қарши ўйинда ҳакам голни ҳисобламаганидан кейин сардорлик боличини майдонга улоқтириб майдонни тарк этган эди.\n«ЛГБТ ғояларини тарғиб қилган кишиларни сира оқлаб бўлмайди» – депутат ЛГБТ ҳақида\nУй-жой қурилиши ва ипотека бозорини ривожлантиришда “Халқпарвар” комиссиянинг роли қандай?\n10 киши боши танасидан жудо қилинди. ИШИД шаҳарни қўлга олди\nФарғона вилоят прокуратураси суҳбати ёзилган аудиоёзув тарқалди. Ҳолат юзасидан текширув бошланди